ORDE do 5 de xaneiro de 2026 pola que se establecen as bases reguladoras para a concesión, en réxime de concorrencia non competitiva, de subvencións para o impulso dunha Rede de mercados excelentes de Galicia e a dinamización e revitalización das prazas de abastos, e se procede á súa convocatoria para o ano 2026 (código de procedemento IN223A).
Consellería de Emprego, Comercio e Emigración — III. Outras disposicións — 27/01/2026

A
Consellería de Emprego, Comercio e Emigración é o órgano encargado de exercer as competencias que, en materia de comercio interior, o artigo 30.I.4 do Estatuto de autonomía de Galicia atribúe á nosa comunidade autónoma, segundo o Decreto 42/2024, do 14 de abril, polo que se establece a estrutura orgánica da Xunta de Galicia, e o Decreto 49/2024, de 22 de abril, polo que se fixa a estrutura orgánica das consellerías da Xunta de Galicia.
O Decreto 147/2024, do 20 de maio, polo que se establece a estrutura orgánica da Consellería de Emprego, Comercio e Emigración, establece que lle corresponde á Dirección Xeral de Comercio e Consumo a planificación, a coordinación e o control das competencias da consellería en materia de comercio interior. Dentro destas cabe sinalar, especificamente, a promoción, o fomento, a modernización e o desenvolvemento do comercio e a programación e a xestión de axudas destinadas a estes fins, así como a reforma, a coordinación e a mellora das estruturas comerciais.
Neste marco de referencia, o 31 de marzo de 2025 apróbase polo Consello da Xunta o Plan estratéxico do comercio de Galicia 2025-2030 coa finalidade de incrementar a competitividade do comercio galego apoiándose na modernización, a innovación, a sustentabilidade e as novas tecnoloxías, así como consolidar o sector comercial como un sector profesional, cualificado, de calidade e fortalecido que promova o consumo responsable e desenvolva unha actividade sustentable.
Nomeadamente o eixe 2 de Dinamización e visibilidade do comercio consta de 7 medidas e a medida 7 céntrase en impulsar a Rede de mercados excelentes de Galicia.
A Rede de mercados excelentes ten como obxectivo consolidar as prazas de abastos e mercados galegos como exemplo de excelencia e modernidade, dando resposta aos novos retos a que se enfrontan, pero sen perder a súa autenticidade e tradición como eixes fundamentais da vida económica e social das nosas vilas e cidades.
A adecuación e a mellora dos equipamentos públicos comerciais municipais constitúe un elemento clave para o desenvolvemento do comercio. Para estes efectos, as actuacións desenvolvidas polos concellos no ámbito comercial resultan imprescindibles e, moi especialmente, nos mercados municipais que teñen unha singular significación por constituír espazos de centralidade comercial que, a miúdo, teñen a capacidade de xerar actividades complementarias ao seu redor, ao tempo que constitúen unha canle de comercialización moi eficaz de produto fresco derivado do mar, a horta e a gandaría. É preciso, polo tanto, adecuar estes espazos ás necesidades tanto dos/das comerciantes como das persoas consumidoras, desde o momento en que os mercados remodelados permiten consolidar unha forma de comercio de proximidade e rexenerar o contorno urbano das vilas e cidades.
Por outra parte, é fundamental aproveitar a situación estratéxica dos mercados e potenciar estes espazos como o mellor escaparate do produto galego de calidade, vencellándoos ao contorno en que se integran, ao produto local e a valores como a sustentabilidade, a protección do ambiente, a calidade, o trato personalizado e o compromiso coa sociedade, así como mellorar a súa accesibilidade e acadar a súa modernización e dixitalización e incrementar os servizos que se prestan á clientela.
En consonancia con isto, na Orde do 12 de decembro de 2025 regúlase o procedemento para a obtención e renovación do selo de Mercado Excelente na Comunidade Autónoma de Galicia, e o seu outorgamento é a resposta aos retos de modernización e innovación a que se enfrontan os nosos mercados e prazas de abastos.
Polo tanto, resulta oportuno establecer unha liña de colaboración entre a Consellería de Emprego, Comercio e Emigración e as corporacións locais para posibilitar medidas e actuacións que sirvan para potenciar a mellora dos mercados municipais e prazas de abastos co obxecto de impulsar a creación dunha rede de mercados excelentes, e as federacións e asociacións das prazas.
Esta orde tramítase como expediente anticipado de gasto, o que permite obter antes a resolución, así como unha maior marxe temporal para a xustificación por parte das persoas interesadas.
A teor do exposto, en virtude das competencias que ten atribuídas a Consellería de Emprego, Comercio e Emigración en materia de comercio interior, e no exercicio das atribucións que me foron conferidas,
Artigo 1.
Convocatoria e bases reguladoras
1. Esta orde ten por obxecto aprobar as bases polas cales se rexerá a concesión das subvencións da Consellería de Emprego, Comercio e Emigración para o impulso dunha rede de mercados excelentes de Galicia e a dinamización e revitalización das prazas de abastos (código de procedemento IN223A).
Así mesmo, por medio desta orde convócanse as devanditas subvencións para o ano 2026.
2. A xestión destas subvencións realizarase polo procedemento de concorrencia non competitiva ata o esgotamento do crédito, de acordo cos seguintes principios:
a) Publicidade, concorrencia, obxectividade, transparencia, igualdade e non discriminación.
b) Eficacia no cumprimento dos obxectivos fixados pola Administración outorgante.
c) Eficiencia na asignación de efectivos e na utilización de recursos públicos.
3. Para a concesión destas subvencións destinarase un crédito total de 2.285.000,00 € que será imputado da seguinte forma:
a) Concellos:
Destinarase un crédito total de 2.000.000,00 € con cargo á aplicación orzamentaria 14.06.751A.761.10 e código de proxecto 2026 00053, dos orzamentos xerais da Comunidade Autónoma de Galicia para os anos 2026 e 2027, de acordo coa seguinte distribución:
b) Federacións, asociacións de prazas de abastos e mercados, outras asociacións e cooperativas de vendedores/as de prazas de abastos:
Destinarase un crédito total de 285.000,00 € con cargo ás aplicacións orzamentarias 14.06.751A.481.10 e 14.06.751A.470.10, e código de proxecto 2026 00053 dos orzamentos xerais da Comunidade Autónoma de Galicia para o ano 2026, do seguinte xeito:
4. Esta cantidade poderase incrementar en función das solicitudes presentadas e de acordo coa dispoñibilidade de crédito cando o aumento veña derivado de:
a) Dunha xeración, ampliación ou incorporación de crédito.
b) Da existencia de remanentes doutras convocatorias financiadas con cargo ao mesmo crédito ou a créditos incluídos no mesmo programa ou en programas do mesmo servizo.
c) Dunha transferencia de crédito, se o procedemento de concesión da subvención é o previsto no artigo 19.2.
O incremento do crédito quedará condicionado á declaración de dispoñibilidade do crédito como consecuencia das circunstancias antes sinaladas e, de ser o caso, logo da aprobación da modificación orzamentaria que proceda.
Nestes casos publicarase a ampliación de crédito polos mesmos medios que esta convocatoria, sen que tal publicidade implique a apertura de prazo para presentar novas solicitudes nin o inicio dun novo cómputo de prazo para resolver.
5. De existir remanente nunha aplicación orzamentaria, poderase reasignar a contía sobrante na outra aplicación. A reasignación levarase a cabo, logo da modificación orzamentaria pertinente, sen necesidade de facer unha nova publicación do importe dos créditos.
6. A tramitación desta orde faise por tramitación anticipada de gasto e fica condicionada á existencia de crédito adecuado e suficiente nos orzamentos da Comunidade Autónoma de Galicia para o ano 2026.
A Orde da Consellería de Economía e Facenda do 11 de febreiro de 1998 sobre tramitación anticipada de gasto, modificada polas ordes da Consellería de Economía e Facenda do 27 de novembro de 2000 e do 25 de outubro de 2001, establece que os expedientes de gasto se poderán iniciar, sempre que as necesidades que se teñan que satisfacer poidan ser razoablemente previstas anticipadamente, no exercicio inmediatamente anterior ao dos orzamentos con cargo aos cales se vaian imputar, condicionado á existencia de crédito adecuado e suficiente no proxecto de Lei de orzamentos xerais aprobado polo Consello da Xunta de Galicia.
No proxecto de Lei de orzamentos xerais da Comunidade Autónoma de Galicia para o ano 2026 existe crédito adecuado e suficiente para poder tramitar esta orde.
De acordo co disposto no artigo 3.1 da Orde da Consellería de Economía e Facenda do 11 de febreiro de 1998, a tramitación anticipada poderá chegar, como máximo, ata o momento anterior ao da disposición ou compromiso de gasto. Así mesmo, segundo o establecido no artigo 5 da devandita orde, todos os actos de trámite ditados no desenvolvemento desta orde enténdense condicionados a que, unha vez aprobada a Lei de orzamentos xerais da Comunidade Autónoma de Galicia para o ano 2026, subsistan as mesmas circunstancias de feito e de dereito existentes no momento da súa produción.
Artigo 2.
Solicitudes
1. Para poder ser entidade beneficiaria da subvención deberá presentarse unha solicitude dirixida á Consellería de Emprego, Comercio e Emigración axustada ao modelo normalizado que se inclúe como anexo II desta orde, que irá acompañada dos documentos que se especifican no artigo 10 das bases reguladoras.
No caso de presentar máis dunha solicitude, terase en conta a última solicitude presentada, agás no caso de que a primeira estivese xa tramitada.
2. As solicitudes presentaranse en prazo e cos requisitos establecidos nas bases reguladoras e nesta orde de convocatoria e resolveranse atendendo á súa prelación temporal ata o esgotamento do crédito, do cal se dará a correspondente publicidade.
Para os efectos da determinación da prelación temporal de concesión das axudas, a data a ter en conta será a data e a hora de presentación da solicitude. Non obstante, no caso de que a solicitude requira emenda, terase en conta a data e a hora en que a entidade solicitante presente correctamente toda a documentación e a información requirida. Así mesmo, no caso de que se presente unha mellora ou achega voluntaria da solicitude, a data a ter en conta será a da mellora.
3. No caso de que máis dunha solicitude ou emenda teña a mesma data de presentación, prevalecerá aquela cuxa data e hora de presentación fose anterior segundo conste no Rexistro Electrónico Xeral e, en último caso, prevalecerá aquela á cal o sistema lle asignase automaticamente o número de entrada máis baixo.
4. A presentación da solicitude implica o coñecemento e aceptación incondicionada das bases reguladoras da subvención, así como a aceptación da axuda.
Artigo 3.
Lugar e prazo de presentación das solicitudes
1. As solicitudes presentaranse obrigatoriamente por medios electrónicos, a través do formulario normalizado dispoñible na sede electrónica da Xunta de Galicia, https://sede.xunta.gal
2. De conformidade co artigo 68.4 da Lei 39/2015, do 1 de outubro, do procedemento administrativo común das administracións públicas, se algunha das persoas interesadas presenta a súa solicitude presencialmente, requiriráselle para que a emende a través da súa presentación electrónica. Para estes efectos, considerarase como data de presentación da solicitude aquela en que fose realizada a emenda.
3. Para a presentación electrónica poderá empregarse calquera dos mecanismos de identificación e sinatura admitidos pola sede electrónica da Xunta de Galicia, incluído o sistema de usuario e clave Chave365 (https://sede.xunta.gal/chave365).
4. O prazo para a presentación de solicitudes será dun mes.
5. O prazo iniciarase ás 9. 00 horas do día 2 de febreiro de 2026.
6. O último día de presentación de solicitudes finalizará ás 20.00 horas.
7. Se o último día do prazo fose inhábil, entenderase prorrogado ao primeiro día hábil seguinte, e se no mes de vencemento non houbese día equivalente ao inicial do cómputo, entenderase que o prazo expira o último día do mes.
Artigo 4.
Prazo de duración do procedemento de concesión
Unha vez recibidas as solicitudes, estas serán tramitadas de acordo co procedemento establecido nas bases reguladoras, que non poderá ter unha duración superior a catro meses contados a partir do día seguinte ao do remate do prazo de presentación de solicitudes. Transcorrido o dito prazo para resolver sen que se dite resolución expresa, as entidades interesadas poderán entender desestimadas as súas solicitudes por silencio administrativo, de conformidade co artigo 23.5 da Lei 9/2007, do 13 de xuño, de subvencións de Galicia.
As subvencións serán concedidas ata o esgotamento do crédito orzamentario de acordo co establecido no artigo 19.2 da Lei 9/2007, do 13 de xuño, de subvencións de Galicia. A proposta de concesión formularaa o órgano instrutor, que unicamente deberá comprobar a concorrencia dos requisitos para conceder a subvención. Xustifícase a excepcionalidade porque nestes casos non é necesaria a comparación das solicitudes entre si, polo interese excepcional en promover actuacións que melloren as estruturas comerciais e dinamicen e revitalicen os mercados e prazas de abastos para incrementar a competitividade do comercio de proximidade, a incentivación do consumo e a satisfacción das necesidades da poboación, así como a xeración de puntos de atracción comercial nas cidades e vilas galegas.
Artigo 5.
Notificacións
1. As notificacións de resolucións e actos administrativos efectuaranse só por medios electrónicos, nos termos previstos na normativa reguladora do procedemento administrativo común.
2. De conformidade co artigo 45.2 da Lei 4/2019, do 17 de xullo, de administración dixital de Galicia, as notificacións electrónicas efectuaranse mediante a comparecencia na sede electrónica da Xunta de Galicia e a través do Sistema de notificación electrónica de Galicia-Notifica.gal. Este sistema remitirá ás persoas interesadas avisos da posta á disposición das notificacións á conta de correo e/ou teléfono móbil que consten na solicitude. Estes avisos non terán, en ningún caso, efectos de notificación efectuada e a súa falta non impedirá que a notificación sexa considerada plenamente válida.
3. De conformidade co artigo 47 da Lei 4/2019, do 17 de xullo, de administración dixital de Galicia, as persoas interesadas deberán crear e manter o seu enderezo electrónico habilitado único a través do Sistema de notificación electrónica de Galicia-Notifica.gal, para todos os procedementos administrativos tramitados pola Administración xeral e as entidades instrumentais do sector público autonómico. En todo caso, a Administración xeral e as entidades do sector público autonómico de Galicia poderán, de oficio, crear o indicado enderezo para os efectos de asegurar o cumprimento polas persoas interesadas da súa obriga de relacionarse por medios electrónicos.
4. As notificacións entenderanse efectuadas no momento en que se produza o acceso ao seu contido, entendéndose rexeitada cando transcorresen dez días naturais desde a posta á disposición da notificación sen que se acceda ao seu contido.
5. Se o envío da notificación electrónica non é posible por problemas técnicos, practicarase a notificación polos medios previstos na normativa reguladora do procedemento administrativo común.
Artigo 6.
Transparencia e bo goberno
1. Deberá darse cumprimento ás obrigas de transparencia contidas no artigo 17 da Lei 1/2016, do 18 de xaneiro, de transparencia e bo goberno, e no artigo 15 da Lei 9/2007, do 13 de xuño, de subvencións de Galicia.
2. En virtude do disposto no artigo 4 da Lei 1/2016, do 18 de xaneiro, de transparencia e bo goberno, as persoas físicas e xurídicas beneficiarias de subvencións están obrigadas a subministrarlle á Administración, ao organismo ou á entidade das previstas no artigo 3.1 da Lei 1/2016, do 18 de xaneiro, a que se atopen vinculadas, logo de requirimento, toda a información necesaria para o cumprimento por aquela das obrigas previstas no título I da citada lei.
Artigo 7.
Información ás persoas interesadas
Sobre este procedemento administrativo, que ten o código IN223A, poderase obter información a través dos seguintes medios:
1. Na guía de procedementos e servizos da Xunta de Galicia no enderezo:
https://sede.xunta.gal
2. No teléfono 981 54 55 48 da Dirección Xeral de Comercio e Consumo.
3. No enderezo electrónico dxc.axudas.comercio@xunta.gal
Así mesmo, para cuestións xerais sobre este ou outro procedemento, poderá facerse uso do teléfono de información xeral da Xunta de Galicia: 012 (desde o resto do Estado: 902 12 00 12).
4. De acordo co establecido no artigo 14.1, letra ñ), da Lei 9/2007, do 13 de xuño, de subvencións de Galicia, as persoas beneficiarias quedan informadas cos datos consignados no modelo normalizado de solicitude dos aspectos básicos previstos no Regulamento (UE) nº 2016/679 do Parlamento Europeo e do Consello, do 27 de abril de 2016, relativo á protección das persoas físicas no que respecta ao tratamento dos seus datos persoais e á libre circulación destes datos (RXPD), e na Lei orgánica 3/2018, do 5 de decembro, de protección de datos persoais e garantía dos dereitos dixitais.
Artigo 8.
Trámites administrativos posteriores á presentación de solicitudes
Todos os trámites administrativos que as entidades interesadas deban realizar tras a presentación da solicitude deberán ser efectuados electronicamente accedendo á Carpeta cidadá da persoa interesada dispoñible na sede electrónica da Xunta de Galicia.
Artigo 9.
Recursos
Contra a presente orde, que pon fin á vía administrativa, poderán interpoñerse os seguintes recursos, sen prexuízo de que as persoas interesadas poidan exercer calquera outro que consideren procedente:
1. Recurso potestativo de reposición ante a persoa titular da Consellería de Emprego, Comercio e Emigración, no prazo dun mes contado a partir do día seguinte ao da súa publicación no
Diario Oficial de Galicia
.
2. Recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da súa publicación no
Diario Oficial de Galicia
.
Disposición adicional primeira.
Base de datos nacional de subvencións
De conformidade co establecido no artigo 20 da Lei 38/2003, do 17 de novembro, xeral de subvencións, o texto da convocatoria e a información requirida no ordinal oitavo do devandito artigo serán comunicados á Base de datos nacional de subvencións (BDNS) nos termos requiridos no Real decreto 130/2019, do 8 de marzo, polo que se regula a Base de datos nacional de subvencións e a publicidade das subvencións e demais axudas públicas.
Disposición adicional segunda.
Delegación de competencias
Apróbase a delegación de competencias da persoa titular da Consellería de Emprego, Comercio e Emigración na persoa titular da Dirección Xeral de Comercio e Consumo, para resolver a concesión ou denegación, modificación ou outras incidencias das subvencións previstas nesta orde, así como para autorizar, dispoñer, recoñecer a obriga e propoñer os correspondentes pagamentos, e para resolver os procedementos perda de dereito ao cobramento e de reintegro das subvencións indebidamente percibidas polas persoas ou entidades beneficiarias, respecto das resolucións concesorias de que derivan, ditadas por delegación da persoa titular da consellería.
Disposición derradeira primeira.
Habilitación para o desenvolvemento
Facúltase a persoa titular da Dirección Xeral de Comercio e Consumo para ditar, no ámbito das súas competencias, as resolucións precisas para o desenvolvemento e a aplicación desta orde.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 5 de xaneiro de 2026
Artigo 1.
Obxecto e réxime das subvencións
1. As subvencións reguladas por estas bases teñen por obxecto actuacións en mercados e prazas de abastos de Galicia que teñan concedido o selo de Mercado Excelente ou estean no proceso previo a súa obtención, así como a dinamización e revitalización das prazas de abastos e mercados de Galicia.
2. O procedemento de concesión destas subvencións tramitarase en réxime de concorrencia non competitiva.
3. A concesión de axudas a asociacións, federacións e cooperativas quedará suxeita ao réxime de axudas
de minimis
, polo que non poderán exceder os límites cuantitativos (300.000,00 € nun período de tres anos) establecidos no Regulamento (UE) nº 2023/2831 da Comisión, do 13 de decembro de 2023, relativo á aplicación dos artigos 107 e 108 do Tratado de funcionamento da Unión Europea ás axudas
de minimis
(DOUE do 15 de decembro 2023, serie L).
De conformidade coa antedita normativa, a axuda total
de minimis
concedida a unha única empresa non excederá os 300.000,00 € durante calquera período de tres anos. O concepto de única empresa inclúe todas as empresas que teñan, polo menos, un dos seguintes vínculos entre si:
a) Unha empresa posúe a maioría dos dereitos de voto de accionistas ou socios doutra empresa.
b) Unha empresa ten dereito a nomear ou remover a maioría dos membros da administración, dirección ou control doutra empresa.
c) Unha empresa ten dereito a exercer unha influencia dominante sobre outra, en virtude dun contrato subscrito con ela ou unha cláusula estatutaria da segunda empresa.
d) Una empresa, accionista ou asociada a outra, controla en solitario, en virtude dun acordo subscrito con outros accionistas ou socios destes últimos, a maioría dos dereitos de voto das súas accionistas.
As empresas que manteñan algunha das relacións previstas nas letras a) a d) a través doutra ou doutras empresas tamén terán a consideración de empresa única.
4. Con carácter xeral e de acordo co establecido no artigo 29.1 da Lei 9/2007, do 13 de xuño, de subvencións de Galicia, consideraranse subvencionables os gastos e os investimentos que, de xeito indubidable, respondan á natureza da actuación subvencionada.
En concreto, consideraranse subvencionables as actuacións previstas nos artigos 4, 5 e 6 destas bases reguladoras, sempre que sexan realizadas e efectivamente pagadas nos seguintes períodos subvencionables:
a) Concellos:
Anualidade 2026: desde o 15 de novembro de 2025 ata o 4 de decembro de 2026.
Anualidade 2027: desde o 5 de decembro de 2026 ata o 12 de novembro de 2027.
b) Asociacións e federacións de prazas de abastos e mercados, outras asociacións e cooperativas de vendedores/as das prazas de abastos: desde o 15 de novembro de 2025 ata o 13 de novembro de 2026.
Artigo 2.
Financiamento e concorrencia
1. Para a concesión destas subvencións destinarase o crédito que se consigne en cada convocatoria de axudas, de xeito diferenciado para concellos, e as demais entidades beneficiarias (federacións, asociacións e cooperativas).
2. O importe das subvencións reguladas nesta orde en ningún caso poderá ser de tal contía que, illadamente ou en concorrencia con outras axudas e subvencións das distintas administracións ou calquera dos seus entes públicos e privados, nacionais ou internacionais, supere o custo total do investimento subvencionable.
3. As subvencións previstas nesta orde serán incompatibles con calquera outra da mesma ou distinta consellería para os mesmos conceptos subvencionables e a mesma persoa beneficiaria.
No caso de percibirse outras axudas, deberase acreditar documentalmente a súa natureza e contía, así como calquera circunstancia que poida afectar substancialmente a execución das actuacións. A comunicación deberá efectuarse tan axiña como se coñeza e, en todo caso, con anterioridade á xustificación da aplicación dada aos fondos percibidos.
Artigo 3.
Entidades beneficiarias
1. Poderán ser entidades beneficiarias das subvencións, sen prexuízo de reunir os demais requisitos establecidos nestas bases reguladoras:
a) Os concellos galegos que conten cun mercado co selo de Mercado Excelente outorgado de conformidade coa Orde do 12 de decembro de 2025 pola que se regula o procedemento para a obtención e a renovación do selo de Mercado Excelente na Comunidade Autónoma de Galicia, ou aqueles que estean no proceso para a súa obtención.
Os concellos deberán cumprir co deber de remisión ao Consello de Contas das contas xerais de cada exercicio nos termos previstos no artigo 4 do Decreto 193/2011, do 6 de outubro, polo que se regulan especialidades nas subvencións ás entidades locais galegas.
b) As federacións de asociacións de prazas de abastos e mercados, asociacións de vendedores das prazas de abastos e mercados e outras asociacións, sen ánimo de lucro, que estean legalmente constituídas e cuxo ámbito de actuación se desenvolva na Comunidade Autónoma de Galicia.
No caso de asociacións de vendedores de prazas de abastos, o número de membros asociados deberá supoñer, como mínimo, o 50 % dos postos ocupados na praza de abastos. Para estes efectos, contarán como unha unidade os postos ocupados polo/a mesmo/a praceiro/a.
No caso das outras asociacións, só poderán ser beneficiarias no caso de que non exista unha asociación de vendedores da praza de abastos para a que se solicita a axuda e sempre que conten entre os seus asociados, como mínimo, co 50 % dos/das praceiros/as da dita praza.
As federacións e asociacións deberán ter unha antigüidade mínima de tres anos na data de publicación desta orde e atoparse ao día na obriga de aprobación das contas anuais pola xunta directiva nos dous últimos exercicios previos a esta orde de convocatoria.
c) As cooperativas de vendedores/as das prazas de abastos que estean legalmente constituídas e cuxo ámbito de actuación se desenvolva na Comunidade Autónoma de Galicia.
2. Non poderán acadar a condición de entidades beneficiarias aquelas en que concorra algunha das circunstancias previstas no artigo 10 da Lei 9/2007, do 13 de xuño, de subvencións de Galicia.
Tampouco poderán ser beneficiarias destas axudas as empresas en crise, conforme a definición prevista no artigo 2, número 18, do Regulamento (UE) nº 651/2014 da Comisión, do 17 de xuño de 2014, polo que se declaran determinadas categorías de axudas compatibles co mercado interior en aplicación dos artigos 107 e 108 do Tratado (DOUE do 26 de xuño de 2014, L 187/1).
Artigo 4.
Actuacións subvencionables para os concellos con mercados e prazas de abastos con selo de Mercado Excelente
Consideraranse actuacións subvencionables os investimentos en mercados e prazas de abastos que teñan concedido o selo de Mercado Excelente de acordo coa Orde do 12 de decembro de 2025 pola que se regula o procedemento para a obtención e renovación do selo de Mercado Excelente na Comunidade Autónoma de Galicia, e que constitúan un valor engadido neles.
En todo caso, deberán incluír as accións de
mentoring
e as actuacións de formación dos/das praceiros/as establecidas na letra g) desta epígrafe.
En concreto, consideraranse actuacións subvencionables:
a) O acondicionamento das instalacións:
– A mellora da imaxe, instalación de sistemas de climatización, instalación de portas de acceso de apertura e peche automáticos e outras actuacións de illamento térmico e/ou acústico que reduza o impacto de ruídos.
– O establecemento de sistemas de recollida de auga.
– A instalación de sistemas de iluminación enerxeticamente eficientes.
– Calquera outra actuación que se considere necesaria para a mellora do acondicionamento das instalacións.
b) A creación e/ou mellora de servizos para a clientela: servizo de carros da compra, adecuación e/ou creación de zonas de descanso tales como espazos infantís, salas de lactancia e outros, creación dun servizo de repartición a domicilio con persoal
maker
e instalación de consigna frigorífica e de servizo de cociñado de produtos.
c) A creación e/ou mellora doutros servizos: instalación de pantallas de información, servizo automático de quenda, planos de situación do edificio «vostede está aquí» e rede Wifi.
d) A loxística e a comercialización dos produtos: creación dun
packaging
sustentable propio do mercado adecuado ás características específicas dos produtos, incluídos os sistemas de envasado ao baleiro.
e) A creación ou a mellora de aparcadoiros para vehículos e/ou bicicletas, sempre que sexan contiguos ás instalacións do mercado ou praza de abastos.
f) As actuacións de conservación, mantemento, reposición e mellora das instalacións e dos equipamentos.
g) As actuacións formativas e de asesoramento dirixidas ao
mentoring
comercial, ao aumento da rendibilidade do punto de venda a través de técnicas de visual
merchandising
, á colocación do produto e á atención á clientela, cun investimento máximo subvencionable de 3.000,00 €. Estas actuacións deberán recollerse nun proxecto que, en todo caso, concretará o número de horas, os obxectivos e os indicadores para a súa medición.
h) As campañas de dinamización comercial desenvolvidas no marco dun proxecto de incentivación do consumo ou de atracción de clientela, habitual ou potencial, que conten coa participación directa dos/das praceiros/as asociados/as e as persoas consumidoras, cun investimento máximo subvencionable de 10.000,00 €.
Os gastos subvencionables respecto a cada campaña son os seguintes:
– Os servizos profesionais externos para o deseño e a posta en marcha da campaña.
– O alugamento de medios técnicos (carpas e análogos, son e imaxe).
– Os seguros de responsabilidade civil derivados da campaña.
– A publicidade nos medios de comunicación (prensa, radio e televisión) directamente vinculada coa campaña.
– A publicidade e promoción en liña da campaña (web e redes sociais) cun investimento máximo subvencionable de 1.250,00 € por campaña.
– O material de promoción e difusión da campaña (cartelaría, folletos, vídeos ou similar).
– Os regalos promocionais cun investimento máximo subvencionable de 1.250,00 € por campaña. En todo caso, os regalos promocionais deben estar asociados a unha actividade concreta de dinamización e vinculados a unha venda.
i) O deseño da imaxe corporativa do mercado.
j) Adquisición e instalación de equipamento comercial para uso común dos/das praceiros/as: equipamentos de frío industrial, mostradores, vitrinas, expositores e armarios refrixerados ou outros equipamentos industriais ou tecnolóxicos propios da actividade comercial. Os equipamentos comerciais deberán instalarse fixados ao chan ou paredes, excluíndose os de carácter portátil, e contar coa máxima eficiencia enerxética dispoñible.
Artigo 5.
Actuacións subvencionables para os concellos con mercados e prazas de abastos que non conten co selo de Mercado Excelente
1. Fase de actuacións preparatorias previas.
Consideraranse subvencionables as seguintes actuacións de preparación para a obtención do selo de Mercado Excelente:
a) A elaboración, por unha empresa de consultoría especializada, da diagnose de situación e usos do mercado, cun investimento máximo subvencionable de 15.000,00 €.
A diagnose de situación e usos de mercado deberá incluír, como mínimo, os seguintes aspectos:
– Un estudo de mercado.
– Un estudo de impacto económico actual e potencial da praza de abastos na súa contorna.
– Unha recollida de percepcións e opinións sobre o mercado por parte dos/das praceiros/as e usuario/as.
– Unha descrición da oferta e a demanda, existentes e futuras, o nivel de ocupación e a diversidade, con inclusión dunha ficha individual dos postos activos do mercado, así como as posibles actuacións de mellora do mesmo.
– Unha estratexia de optimización e redimensionamento de usos, de ser o caso.
– Unha avaliación dos procedementos administrativos relativos á adxudicación dos postos do mercado.
– Unha análise DAFO.
– Unha análise e proposta de actuacións necesarias para a obtención do selo de Mercado Excelente.
b) A actualización da diagnose de situación e usos do mercado, cun investimento máximo subvencionable de 4.000,00 €.
En todo caso, requírese que transcorresen máis de dous anos desde a súa elaboración e que a actualización a realice unha empresa de consultoría especializada e se axuste ás características e contidos previstos na letra a).
c) As actuacións de
mentoring
e accións de formación dos/das praceiros/as, cun investimento máximo subvencionable de 3.000,00 €. Estas actuacións deberán recollerse nun proxecto, no que se concrete o número de horas, obxectivos e os indicadores para a súa medición.
d) A elaboración da documentación técnica correspondente, incluída a elaboración do proxecto de reforma e os gastos de dirección de obra e de coordinación de seguridade e saúde necesarios para levar a cabo, de ser o caso, as actuacións subvencionables comprendidas no punto seguinte.
2. Fase de execución.
Consideraranse subvencionables as seguintes actuacións para a obtención do selo de Mercado Excelente que sexan necesarias segundo a diagnose de situación e usos do mercado. En concreto:
– As actuacións de rehabilitación e reforma da cuberta, fachadas e das estruturas.
– A instalación e reparación de solos antiesvaramentos.
– Os acabados e actuacións de mellora dos interiores comúns e da homoxenización da imaxe.
– As actuacións e/ou equipamentos para a mellora da accesibilidade.
– As actuacións para a mellora da calidade do aire e redución do impacto de cheiros, tanto de extracción natural como forzada.
– As actuacións en zonas de carga e descarga e adaptación de accesos.
– A rotulación dos postos.
– A posta en marcha e mellora de servizos para a clientela: consignas, aseos, espazos multifuncionais, puntos de información e oficina de atención e sinalización e rotulación xeral.
– A elaboración dun plan de xestión de residuos; instalación de ecopuntos, de sistemas de reciclaxe e de eliminación de residuos e recollida selectiva e residuos.
– A habilitación de postos para garantir o grao de diversificación da oferta.
– A adquisición e a instalación de equipamento comercial para uso común dos/das praceiros/as: equipamentos de frío industrial, mostradores, vitrinas, expositores e armarios refrixerados ou outros equipamentos industriais ou tecnolóxicos propios da actividade comercial. Os equipamentos comerciais deberán instalarse fixados ao chan ou paredes, excluíndose os de carácter portátil, e contar coa máxima eficiencia enerxética dispoñible.
– A instalación de sistemas de iluminación enerxeticamente eficientes.
– A instalación de portas de acceso de apertura e peche automáticos e outras actuacións de illamento térmico.
– Calquera outra actuación de adecuación e mellora prevista na diagnose de situación e usos do mercado.
3. En todo caso, será requisito obrigatorio realizar ou ter realizada a diagnose da situación e usos do mercado prevista na letra a) do punto 1 para solicitar o resto das actuacións subvencionables.
Para estes efectos, teranse en conta as diagnoses de situación do mercado realizadas nos últimos cinco anos e coas características e contidos establecidos na letra a) do punto 1.
4. Gastos e actuacións non subvencionables:
Con carácter xeral, non se considerarán subvencionables:
– Os impostos persoais sobre a renda, segundo o artigo 29.8 da Lei 9/2007, do 13 de xuño, de subvencións de Galicia.
– As actuacións ou, de ser o caso, os gastos asociados á actuacións que non inclúan a publicidade do financiamento do proxecto pola Xunta de Galicia de acordo co establecido nos artigos 20 e 21 destas bases reguladoras.
– Aqueles investimentos non incluídos na solicitude (anexo II) e na memoria, ou dos que non se presente a documentación económica completa de acordo co establecido no artigo 11 destas bases reguladoras.
– Os custos de adquisición de investimentos ou os gastos subvencionables superiores ao valor de mercado.
Así mesmo, non se considerarán subvencionables:
a) Os custos relativos á adquisición ou alugamento de bens inmobles.
b) Os gastos de persoal.
c) Os custos relativos a obras de nova construción de mercados e prazas de abastos.
d) Os agasallos promocionais, premios, trofeos, gastos de representación e a realización de recepcións e actos análogos.
e) As campañas de dinamización e promoción do mercado, agás o previsto na letra h) do artigo 4.
f) A adquisición de equipamentos comerciais portátiles tales como: os tallos e enxoval de traballo, o mobiliario, as máquinas procesadoras de alimentos, as envasadoras individuais facilmente trasladables, as balanzas e terminais de punto de venda.
Artigo 6.
Actuacións subvencionables para as asociacións e cooperativas
1. No caso de asociacións de vendedores/as de prazas de abastos e mercados e cooperativas de vendedores/as de prazas de abastos, consideraranse subvencionables as actuacións de dinamización e revitalización das prazas de abastos e mercados desenvolvidas no marco dun proxecto de incentivación da demanda comercial e do consumo no cal as persoas comerciantes e consumidoras sexan as destinatarias finais.
En concreto, consideraranse actuacións subvencionables:
a) O mantemento dos
marketplace
ou mantemento da páxina web cun investimento máximo subvencionable de 1.500,00 € por cada actuación.
Os
marketplace
deben reunir as características técnicas e as condicións legais previstas no anexo VII e non estar integrados nunha plataforma conxunta ou compartida con outras entidades.
A participación nos
marketplace
dos/das praceiros/as non suporá ningún custo adicional para estes.
A totalidade dos/das praceiros/as adheridos/as ao
marketplace
deberán ter produtos dispoñibles e en
stock
actualizado para a venda.
b) As campañas de dinamización comercial desenvolvidas no marco dun proxecto de incentivación do consumo ou de atracción de clientes/as, habituais ou potenciais, que conten coa participación directa dos/das praceiros/as asociados/as e as persoas consumidoras.
Os gastos subvencionables respecto a cada campaña son os seguintes:
– Os servizos profesionais externos para o deseño e a posta en marcha da campaña.
– O alugamento de medios técnicos (carpas e análogos, son e imaxe).
– Os seguros de responsabilidade civil derivados da campaña.
– A publicidade nos medios de comunicación (prensa, radio e televisión) directamente vinculada coa campaña.
– A publicidade e promoción en liña da campaña (web e redes sociais) cun investimento máximo subvencionable de 1.250,00 € por campaña.
– O material de promoción e difusión da campaña (cartelaría, folletos, vídeos ou similar).
– Os agasallos promocionais cun investimento máximo subvencionable de 1.250,00 € por campaña promocional. En todo caso, os regalos promocionais deben estar asociados a unha actividade concreta de dinamización e vinculados a unha venda.
c) A fidelización de clientela a través das seguintes actuacións subvencionables:
– Servizos de repartición a domicilio: gastos de envío realizados por empresas loxísticas externas desde o mercado ata o domicilio da clientela, incluídos os gastos do envío do
marketplace
, cun investimento máximo subvencionable de 4.000,00 €.
Os gastos de envío subvencionados non poderán repercutirse, en ningún caso, á clientela.
– Os tíckets de aparcadoiro que, en todo caso, deben estar vinculados a unha venda, cun investimento máximo subvencionable de 3.000,00 €.
– As APP de fidelización (puntos de desconto ou similares), cun investimento máximo subvencionable de 2.000,00 €.
d) Os gastos de xerencia derivados da formulación, execución e seguimento do proxecto obxecto da subvención, cun límite de 5.000,00 € de investimento máximo subvencionable. Só serán subvencionables por este concepto aqueles proxectos que inclúan, como mínimo, dúas actuacións das previstas na letra b).
A xerencia poderá desenvolverse en dúas modalidades:
I. Contrato laboral da persoa xerente. A entidade deberá ter contratada unha persoa física que desenvolverá funcións de xestión, contabilidade, dinamización comercial, información e asesoramento ás persoas comerciantes e que en ningún caso poderá ser membro da asociación nin formar parte dos seus órganos de goberno e dirección nin formar parte dos órganos de goberno e dirección de ningunha outra asociación ou federación de comerciantes beneficiaria dalgunha das axudas postas en marcha pola Dirección Xeral de Comercio e Consumo durante os anos 2024 e 2025.
Consideraranse subvencionables nesta modalidade os custos salariais totais incluídos os de Seguridade Social.
II. Contratación de servizos externos da xerencia, mediante unha empresa especializada. A dita empresa especializada non poderá realizar ningún outro servizo relacionado coas outras actuacións subvencionables. Así mesmo, tampouco poderá prestar iguais servizos externos da xerencia a outras entidades beneficiarias da subvención por esta convocatoria.
2. No caso de outras asociacións, unicamente se considerarán subvencionables as actuacións sinaladas na letra b) do punto 1 deste artigo.
3. Gastos e actuacións non subvencionables:
I. Con carácter xeral, non se considerarán subvencionables:
– Os impostos indirectos cando sexan susceptibles de recuperación ou compensación nin os impostos persoais sobre a renda, segundo o artigo 29.8 da Lei 9/2007, do 13 de xuño, de subvencións de Galicia. No caso de non ser susceptibles de recuperación ou compensación, poderán ser subvencionables, sempre que a entidade así o acredite segundo o disposto no artigo 11 destas bases reguladoras.
– As actuacións ou, de ser o caso, os gastos asociados a actuacións que non inclúan a publicidade do financiamento do proxecto pola Xunta de Galicia, de acordo co establecido nos artigos 20 e 21 destas bases reguladoras.
– Aqueles investimentos non incluídos na solicitude (tanto no anexo II como na memoria) ou dos que non se presente a documentación económica completa, de acordo co establecido no artigo 11 destas bases reguladoras.
– Os gastos concertados con entidades ou persoas vinculadas ao persoal xestor ou, de ser o caso, aos órganos directivos, de acordo co establecido no artigo 22 destas bases reguladoras.
– Os custos de adquisición de investimentos ou os gastos subvencionables superiores ao valor de mercado.
II. Así mesmo, non se considerarán subvencionables:
a) Respecto da dinamización comercial e a incentivación do consumo:
– As campañas de dinamización, promoción ou calquera outra actuación que teñan exclusivamente por finalidade o patrocinio, a colaboración ou a axuda económica que comporten actividades lúdicas, turísticas, de exaltación gastronómica, deportivas ou similares, sen relación co fomento da actividade comercial e sen a participación directa dos/das asociados/as.
– Os premios resultantes de sorteos ou de calquera outra combinación aleatoria.
– A realización de cócteles e actos análogos.
– As bolsas comerciais e
packaging
.
– A edición e a publicación de revistas, xornais e medios análogos, en soporte físico ou dixital.
– Os regalos promocionais que non leven incluída a publicidade da Xunta de Galicia nos termos establecidos nos artigos 20 e 21 destas bases reguladoras.
– A publicidade xenérica da asociación ou das campañas dirixidas á captación de asociados.
– Os gastos de persoal, agás o establecido no punto 1, letra d) deste artigo.
b) Respecto da fidelización de clientela:
– Os tíckets de aparcadoiro en aparcadoiros públicos municipais.
– Os tíckets de aparcadoiro que non estean facturados directamente pola empresa de aparcamento.
c) Respecto dos equipamentos do mercado e prazas de abastos:
– A adquisición de ordenadores, dispositivos móbiles, televisores, reprodutores de son e imaxe e terminais ou lectores de tpv.
– A reforma, a reparación, o mantemento, a rehabilitación ou o acondicionamento das instalacións do mercado e das prazas de abastos.
Artigo 7.
Actuacións subvencionables para as federacións de prazas de abastos e mercados
1. Consideraranse subvencionables as actuacións de dinamización e revitalización das prazas de abastos e mercados desenvolvidas no marco dun proxecto de incentivación da demanda comercial e do consumo en que as persoas comerciantes e consumidoras sexan as destinatarias finais.
En concreto, consideraranse actuacións subvencionables:
a) O mantemento dos
marketplace
ou mantemento da páxina web cun investimento máximo subvencionable de 1.500,00 € por cada actuación.
Os
marketplace
deben reunir as características técnicas e as condicións legais previstas no anexo VII e non estar integrados nunha plataforma conxunta ou compartida con outras entidades.
A participación nos
marketplace
dos/das praceiros/as non suporá ningún custo adicional para estes.
A totalidade dos/das praceiros/as adheridos/as ao
marketplace
deberán ter produtos dispoñibles e en
stock
actualizado para a venda.
b) A dinamización comercial a través das seguintes actuacións:
– Campañas de promoción comercial en datas ou períodos comerciais.
– Organización de eventos de promoción comercial.
– Calquera outra campaña de dinamización, animación e promoción comercial.
En todo caso, cada actividade deberá amosar a participación directa das asociacións de comerciantes integradas na entidade beneficiaria ou dos/das praceiros/as asociados/as, de ser o caso.
Os gastos subvencionables por campaña son os seguintes:
– Os servizos profesionais externos para o deseño e a posta en marcha da campaña.
– O alugamento de medios técnicos (carpas e análogos, son e imaxe).
– Os seguros de responsabilidade civil derivados da campaña.
– A publicidade nos medios de comunicación (prensa, radio e televisión) directamente vinculada coa campaña.
– A publicidade e a promoción en liña da campaña (web e redes sociais) cun investimento máximo subvencionable de 1.250,00 € por campaña.
– O material de promoción e difusión da campaña (cartelaría, folletos, vídeos ou similar).
– Os agasallos promocionais cun investimento máximo subvencionable de 4.000,00 € por campaña. En todo caso, os regalos promocionais deben estar asociados a unha actividade concreta de dinamización e vinculados a unha venda.
c) Os gastos de xerencia derivados da formulación, execución e seguimento do proxecto obxecto da subvención, cun límite de 10.000,00 € de investimento máximo subvencionable. Só serán subvencionables por este concepto aqueles proxectos que inclúan, como mínimo, dúas actuacións das previstas na letra b).
A xerencia poderá desenvolverse en dúas modalidades:
I. Contrato laboral da persoa xerente. A entidade deberá ter contratada unha persoa física que desenvolverá funcións de xestión, contabilidade, dinamización comercial, información e asesoramento ás persoas comerciantes e que en ningún caso poderá ser membro da asociación nin formar parte dos seus órganos de goberno e dirección nin formar parte dos órganos de goberno e dirección de ningunha outra asociación ou federación de comerciantes beneficiaria dalgunha das axudas postas en marcha pola Dirección Xeral de Comercio e Consumo durante os anos 2024 e 2025.
Consideraranse subvencionables nesta modalidade os custos salariais totais incluídos os de Seguridade Social.
II. Contratación de servizos externos da xerencia, mediante unha empresa especializada. A dita empresa especializada non poderá realizar ningún outro servizo relacionado coas outras actuacións subvencionables. Así mesmo, tampouco poderá prestar iguais servizos externos da xerencia a outras entidades beneficiarias da subvención por esta convocatoria.
2. Gastos e actuacións non subvencionables:
Con carácter xeral, non se considerarán subvencionables:
– Os impostos indirectos cando sexan susceptibles de recuperación ou compensación nin os impostos persoais sobre a renda, segundo o artigo 29.8 da Lei 9/2007, do 13 de xuño, de subvencións de Galicia. No caso de non ser susceptibles de recuperación ou compensación, poderán ser subvencionables, sempre que a entidade así o acredite coa presentación da solicitude segundo o disposto no artigo 11 destas bases reguladoras.
– As actuacións ou, de ser o caso, os gastos asociados á actuacións que non inclúan a publicidade do financiamento do proxecto pola Xunta de Galicia, de acordo co establecido nos artigos 20 e 21 destas bases reguladoras.
– Aqueles investimentos non incluídos na solicitude (tanto no anexo II como na memoria) ou dos que non se presente a documentación económica completa, de acordo co establecido no artigo 11 destas bases reguladoras.
– Os custos de adquisición de investimentos ou os gastos subvencionables superiores ao valor de mercado.
Así mesmo, non se considerarán subvencionables:
– As campañas de dinamización, promoción ou calquera outra actuación que teñan exclusivamente por finalidade o patrocinio, a colaboración ou a axuda económica que comporten actividades lúdicas, turísticas, de exaltación gastronómica, deportivas ou similares, sen relación co fomento da actividade comercial e sen a participación directa das asociacións de comerciantes e, de ser o caso, comerciantes asociados.
– Os gastos das campañas de dinamización que sexan desenvolvidas, en todo ou en parte, polas asociacións de praceiros e subvencionadas con cargo a esta orde.
– Os premios resultantes de sorteos ou de calquera outra combinación aleatoria.
– A realización de cócteles e actos análogos.
– As bolsas comerciais e
packaging
.
– A edición e a publicación de revistas, xornais e medios análogos, en soporte físico ou dixital.
– Os regalos promocionais que non leven incluída a publicidade da Xunta de Galicia nos termos establecidos nos artigos 20 e 21 destas bases reguladoras.
– A publicidade xenérica da federación ou, de ser o caso, asociación, así como das campañas dirixidas á captación de asociados.
Artigo 8.
Investimentos máximos subvencionables para os concellos
Os investimentos solicitados (IVE incluído) non poderán exceder do investimento máximo establecido. En caso de incumprimento, instarase a entidade solicitante para que, no prazo de dez días, reformule a súa solicitude e axuste o investimento solicitado ao establecido nas bases reguladoras coa advertencia de que, de non facelo, entenderase que desiste da súa solicitude.
Artigo 9.
Investimentos máximos subvencionables para as asociacións e cooperativas
A porcentaxe da subvención acadará o 80 % do investimento máximo subvencionable, sen que en ningún caso o custo da adquisición dos gastos subvencionables poida ser superior ao valor de mercado.
O investimento máximo subvencionable para asociacións de vendedores/as de prazas de abastos e mercados e para cooperativas de vendedores/as de prazas de abastos é de 14.000,00 €.
Para outras asociacións o investimento máximo subvencionable será de 9.000,00 €.
O investimento solicitado non poderá exceder o investimento máximo establecido. En caso de incumprimento, instarase a entidade solicitante para que, no prazo de dez días, reformule a súa solicitude e axuste o investimento solicitado ao establecido nas bases reguladoras coa advertencia de que, de non facelo, entenderase que desiste da súa solicitude.
Artigo 10.
Investimentos máximos subvencionables para as federacións de prazas de abastos e mercados
A porcentaxe da subvención acadará o 80 % do investimento máximo subvencionable, sen que en ningún caso o custo da adquisición dos gastos subvencionables poida ser superior ao valor de mercado.
O investimento máximo subvencionable é de 50.000,00 €.
O investimento solicitado non poderá exceder o investimento máximo establecido. En caso de incumprimento, instarase a entidade solicitante para que, no prazo de dez días, reformule a súa solicitude e axuste o investimento solicitado ao establecido nas bases reguladoras coa advertencia de que, de non facelo, entenderase que desiste da súa solicitude.
Artigo 11.
Documentación complementaria
1. As entidades interesadas deberán achegar coa solicitude (anexo II), a seguinte documentación:
1.1. Concellos:
a) Xustificante de atoparse ao día na rendición de contas xerais diante do Consello de Contas de Galicia, de acordo co previsto no artigo 4.1 do Decreto 193/2011, do 6 de outubro, polo que se regulan especialidades nas subvencións ás entidades locais galegas.
b) Memoria debidamente asinada explicativa dos aspectos de interese, oportunidade e necesidade do investimento e o programa de execución con especificación das datas de inicio e remate previstas, se é o caso, acompañado do orzamento desagregado de gastos para cada un deles.
c) No caso de realización de obras, o proxecto ou memoria valorada, debidamente asinada pola persoa técnica competente, con detalle no nivel de capítulo das actuacións que se pretenden executar, que incluirá unha reportaxe fotográfica.
Orzamento desagregado, indicando unidades de obra, medición, prezos unitarios e descompostos.
Os gastos de dirección de obra e de coordinación de seguridade e saúde (artigo 5.1.d) deberán ser orzamentados de xeito separado ás actuacións preparatorias recollidas no artigo 5.2 destas bases.
d) No caso de ter realizada a diagnose de situación e usos do mercado, a documentación xustificativa da súa realización.
e) Investimentos solicitados segundo o anexo II, co orzamento detallado dos gastos previstos para a realización de cada unha das actividades para as cales se solicita a subvención.
f) Facturas ou, na súa falta, facturas
pro forma
ou orzamentos das actividades ou adquisicións para as cales se solicita a subvención. Non terán a consideración de orzamentos as estimacións de gastos realizadas pola entidade solicitante e que carezan do soporte da oferta do provedor ou tarifa oficial do gasto, nin se admitirán aqueles orzamentos que non presenten a suficiente desagregación para determinar o carácter subvencionable dos conceptos relacionados nel.
g) Cando o importe do gasto subvencionable supere as contías establecidas na Lei 9/2017, do 8 de novembro, de contratos do sector público, para o contrato menor, a entidade beneficiaria deberá solicitar, como mínimo, tres ofertas de diferentes provedores, con carácter previo a contraer o compromiso para a obra, a prestación do servizo ou a entrega do ben, agás que polas súas especiais características non exista no mercado suficiente número de entidades que as realicen, presten ou subministren ou agás que o gasto se realizase con anterioridade á solicitude da subvención. A elección entre as ofertas presentadas, que deberá achegarse na xustificación, realizarase de conformidade con criterios de eficiencia e economía e deberá xustificarse expresamente nunha memoria a elección cando non recaia na proposta económica máis vantaxosa. Considerando o anterior, deberá achegarse a documentación disposta nos parágrafos seguintes:
g. 1) Copia ordenada de todos e cada un dos orzamentos e ofertas detalladas dos investimentos sobre os que se solicita a axuda, obtidos dos provedores seleccionados pola entidade solicitante, con independencia da contía dos investimentos.
g. 2) Copia ordenada de todos e cada un dos orzamentos e ofertas que non foron seleccionadas pola entidade solicitante para a realización do proxecto.
g. 3) Memoria económica xustificativa da elección dos provedores, nos seguintes casos:
g. 3.1) Cando a elección do provedor non recaia na oferta económica máis vantaxosa das tres que, como mínimo, obtivo a entidade solicitante.
g. 3.2) Cando polas especiais características dos gastos subvencionables non exista no mercado suficiente número de entidades que o subministren ou presten.
Non existe a obriga de presentar esta memoria xustificativa cando a elección do provedor recaia na oferta económica máis vantaxosa das tres que, como mínimo, obtivo a entidade solicitante.
1.2. Federacións, asociacións de prazas de abastos e mercados, outras asociacións e cooperativas de vendedores/as de prazas de abastos:
a) Acta e estatutos de constitución e modificacións posteriores, se é o caso, e acreditación da súa inscrición no rexistro correspondente.
b) Poder suficiente da persoa representante da entidade solicitante.
c) Composición actualizada da xunta directiva da entidade solicitante.
d) Contas anuais aprobadas pola xunta directiva da entidade solicitante nos dous últimos exercicios previos a esta orde de convocatoria.
e) Certificado expedido pola persoa que exerza a secretaría ou representación da entidade solicitante que acredite o número dos postos existentes na praza de abastos e o número dos postos ocupados por praceiros/as asociados/as. Para estes efectos, contarán como unha unidade os postos ocupados polo/a mesmo/a praceiro/a.
f) Copia da acta da sesión en que se informe os/as praceiros/as asociados/as do proxecto para o cal se solicita a subvención.
g) Memoria debidamente asinada do proxecto presentado que deberá incluír, polo menos, respecto de cada unha das actuacións para as cales se solicita a subvención:
– A denominación da actividade.
– A descrición individualizada, pormenorizada e detallada da actividade con indicación dos seus obxectivos xerais e específicos.
– A localización e datas previstas para a súa realización.
– O número e características dos/das participantes e beneficiarios/as.
– O orzamento total do investimento con indicación das fontes de financiamento e, de ser o caso, a porcentaxe e contías achegadas por cada unha das partes.
h) Investimentos solicitados, segundo o anexo II, co orzamento detallado dos gastos previstos para a realización de cada unha das actividades para as cales se solicita a subvención.
i) Facturas ou, na súa falta, facturas
pro forma
ou orzamentos das actividades ou adquisicións para as cales se solicita a subvención, con identificación do número de orde e concepto. Non terán a consideración de orzamentos as estimacións de gastos realizadas pola entidade solicitante e que carezan do soporte da oferta do provedor ou tarifa oficial do gasto, nin se admitirán aqueles orzamentos que non presenten a suficiente desagregación para determinar o carácter subvencionable dos conceptos relacionados nel.
j) Cando o importe do gasto subvencionable supere as contías establecidas na Lei 9/2017, do 8 de novembro, de contratos do sector público, para o contrato menor, a entidade beneficiaria deberá solicitar, como mínimo, tres ofertas de diferentes provedores, con carácter previo a contraer o compromiso para a obra, a prestación do servizo ou a entrega do ben, agás que polas súas especiais características non exista no mercado suficiente número de entidades que as realicen, presten ou subministren ou agás que o gasto se realizase con anterioridade á solicitude da subvención. A elección entre as ofertas presentadas, que deberá achegarse na xustificación, realizarase de conformidade con criterios de eficiencia e economía e deberá xustificarse expresamente nunha memoria a elección cando non recaia na proposta económica máis vantaxosa. Considerando o anterior, deberá achegarse a documentación disposta nos parágrafos seguintes:
j. 1) Copia ordenada de todos e cada un dos orzamentos e ofertas detalladas dos investimentos sobre os que se solicita a axuda, obtidos dos provedores seleccionados pola entidade solicitante, con independencia da contía dos investimentos.
j. 2) Copia ordenada de todos e cada un dos orzamentos e ofertas que non foron seleccionadas pola entidade solicitante para a realización do proxecto.
j. 3) Memoria económica xustificativa da elección dos provedores, nos seguintes casos:
j. 3.1) Cando a elección do provedor non recaia na oferta económica máis vantaxosa, das tres que como mínimo obtivo a entidade solicitante.
j. 3.2) Cando polas especiais características dos gastos subvencionables non exista no mercado suficiente número de entidades que o subministren ou presten.
Non existe a obriga de presentar esta memoria xustificativa cando a elección do provedor recaia na oferta económica máis vantaxosa das tres que, como mínimo, obtivo a entidade solicitante.
k) No caso da xerencia:
– Na modalidade de contrato laboral, copia do contrato da persoa xerente e currículo.
– Na modalidade de contratación de servizos externos, orzamento que indique o período de prestación do servizo.
l) Se é o caso, anexo V de autorización para a comprobación de datos da persoa xerente contratada.
m) Informe da mesa local de comercio sobre o proxecto de dinamización comercial obxecto da solicitude da subvención, de conformidade co disposto no artigo 3.b) do Decreto 183/2011, do 15 de setembro, polo que se regulan as mesas locais de comercio, ou, de ser o caso, a solicitude do dito informe dentro do prazo de presentación de solicitudes.
n) Documentación que acredite que os impostos indirectos non son susceptibles de recuperación ou compensación.
2. De conformidade co artigo 28.3 da Lei 39/2015, do 1 de outubro, do procedemento administrativo común das administracións públicas, non será necesario achegar os documentos que xa fosen presentados anteriormente pola persoa interesada ante calquera Administración. Neste caso, a persoa interesada deberá indicar en que momento e ante que órgano administrativo presentou os ditos documentos, que serán recadados electronicamente a través das redes corporativas ou mediante consulta ás plataformas de intermediación de datos ou outros sistemas electrónicos habilitados para o efecto, agás que conste no procedemento a oposición expresa da persoa interesada.
De forma excepcional, se non se poden obter os citados documentos, poderá solicitarse novamente á entidade interesada a súa achega.
3. A documentación complementaria deberá presentarse electronicamente. Se algunha das persoas interesadas presenta a documentación complementaria presencialmente, requiriráselle para que a emende a través da súa presentación electrónica. Para estes efectos, considerarase como data de presentación aquela en que fose realizada a emenda.
4. As persoas interesadas responsabilizaranse da veracidade dos documentos que presenten. Excepcionalmente, cando a relevancia do documento no procedemento o exixa ou existan dúbidas derivadas da calidade da copia, a Administración poderá solicitar de maneira motivada o cotexo das copias achegadas pola persoa interesada, para o cal poderán requirir a exhibición do documento ou da información orixinal.
5. Sempre que se realice a presentación de documentos separadamente da solicitude deberase indicar o código e o órgano responsable do procedemento, o número de rexistro de entrada da solicitude e o número de expediente, se se dispón del.
6. No caso de que algún dos documentos que se vaia presentar de forma electrónica supere os tamaños máximos establecidos ou teña un formato non admitido pola sede electrónica da Xunta de Galicia, permitirase a súa presentación de forma presencial dentro dos prazos previstos e na forma indicada no parágrafo anterior. A información actualizada sobre o tamaño máximo e os formatos admitidos pode consultarse na sede electrónica da Xunta de Galicia.
Artigo 12.
Comprobación de datos
1. Para tramitar este procedemento consultaranse automaticamente os datos incluídos nos seguintes documentos en poder da Administración actuante ou elaborados polas administracións públicas, agás que a persoa interesada se opoña á súa consulta:
a) DNI ou NIE da persoa representante da entidade solicitante.
b) NIF da entidade solicitante.
c) NIF da entidade representante.
d) Certificado de estar ao día no cumprimento das súas obrigas coa Axencia Estatal da Administración Tributaria.
e) Certificado de estar ao día no cumprimento das súas obrigas coa Tesouraría Xeral de Seguridade Social.
f) Certificado de estar ao día no cumprimento das súas obrigas coa Atriga.
g) Consulta de concesións de subvencións e axudas.
h) Consulta de inhabilitacións para obter subvencións e axudas.
i) Consulta de concesións pola regra
de minimis
.
j) Consulta da vida laboral dos últimos 5 anos, no caso do/da xerente/a.
2. No caso de que as persoas interesadas se opoñan a esta consulta, deberán indicalo no recadro correspondente habilitado no formulario que corresponda e achegar os documentos pertinentes. Cando así o exixa a normativa aplicable, solicitarase o consentimento expreso da persoa interesada para realizar a consulta.
3. Excepcionalmente, no caso de que algunha circunstancia imposibilite a obtención dos citados datos, poderáselles solicitar ás persoas interesadas a presentación dos documentos correspondentes.
Artigo 13.
Pagamento anticipado
1. As entidades beneficiarias poderán solicitar coa súa solicitude (anexo II) o pagamento anticipado, que suporá entregas de fondos con carácter previo á xustificación como financiamento necesario para poder levar a cabo as actuacións inherentes, de acordo coas seguintes condicións:
a) Concellos: ata un 50 % da subvención concedida naqueles supostos en que o investimento exixa pagamentos inmediatos e sen que se supere a anualidade prevista en cada exercicio orzamentario. A concesión do anticipo realizarase mediante resolución motivada da Dirección Xeral de Comercio e Consumo.
b) Federacións, asociacións de prazas de abastos e mercados, outras asociacións e cooperativas de vendedores/as de prazas de abastos: cando o importe da subvención non supere os 18.000 euros, ata un 80 % da subvención concedida. Cando o importe da subvención concedida supere os 18.000 euros, ademais, un 10 % adicional sobre o importe que exceda os 18.000 euros.
2. Os concellos beneficiarios quedan exonerados da constitución de garantía conforme o establecido na letra c) do artigo 65.4 do Decreto 11/2009, de 8 de xaneiro. Así mesmo as federacións, asociacións de prazas de abastos e mercados, outras asociacións e cooperativas de vendedores/as de prazas de abastos beneficiarias quedarán exoneradas da constitución de garantía conforme o establecido na letra f) do artigo 65.4 do Decreto 11/2009, de 8 de xaneiro.
3. En ningún caso poderán realizarse pagamentos anticipados a entidades beneficiarias cando solicitasen a declaración de concurso, fosen declarados insolventes en calquera procedemento ou se atopen declarados en concurso, salvo que neste adquirise a eficacia un convenio, estean suxeitas a intervención xudicial ou sexan inhabilitadas conforme a Lei 22/2003, do 9 de xullo, concursal, sen que concluíse o o período de inhabilitación fixado na sentenza de cualificación do concurso.
Artigo 14.
Órganos competentes
A Subdirección Xeral de Artesanía, Entidades e Promoción Comercial será o órgano competente para a instrución do procedemento de concesión da subvención, así como para realizar a proposta de resolución, correspondéndolle á persoa titular da Consellería de Emprego, Comercio e Emigración ditar a resolución que corresponda, sen prexuízo da delegación noutros órganos.
Artigo 15.
Instrución dos procedementos
1. As axudas concederanse baixo o réxime de concorrencia non competitiva xa que, polo seu obxecto, non é preciso realizar unha comparación e determinar unha orde de prelación entre as entidades solicitantes. De acordo co establecido nos artigos 19.2 e 31.4 da Lei 9/2007, do 13 de xuño, de subvencións de Galicia, o órgano competente para a tramitación do procedemento instruirá os expedientes seguindo rigorosamente a orde de presentación das solicitudes e concederá a subvención en actos sucesivos ata o esgotamento do crédito a todas aquelas entidades beneficiarias que cumpran cos requisitos.
2. De conformidade co establecido no artigo 20.5 da Lei 9/2007, do 13 de xuño, de subvencións de Galicia, se a solicitude non reúne algún dos requisitos exixidos nestas bases reguladoras ou na correspondente convocatoria requirirase a entidade interesada para que, no prazo máximo e improrrogable de dez días hábiles, emende a falta ou achegue os documentos preceptivos. Neste requirimento farase indicación expresa de que, se así non o fixer, terase por desistida da súa solicitude, logo da correspondente resolución ditada nos termos previstos no artigo 21 da Lei 39/2015, do 1 de outubro, do procedemento administrativo común das administracións públicas.
Este requirimento de emenda tamén se fará se das certificacións obtidas de conformidade co artigo 12.1 destas bases reguladoras resulta que a entidade solicitante non está ao día no pagamento das súas obrigas tributarias co Estado, coa Comunidade Autónoma ou coa Seguridade Social, ou no suposto de que sexa necesario achegar calquera outra documentación, logo de aplicarse o disposto na letra d) do artigo 53.1 da Lei 39/2015, do 1 de outubro, do procedemento administrativo común das administracións públicas.
3. Sen prexuízo do disposto nos parágrafos anteriores, o órgano instrutor poderá realizar de oficio cantas actuacións considere necesarias para a determinación, o coñecemento e a comprobación dos datos en virtude dos cales se debe formular a proposta de resolución e poderá requirir á entidade solicitante que achegue cantos datos, documentos complementarios e aclaracións resulten necesarios para a tramitación e resolución do procedemento.
4. Os expedientes que non cumpran as exixencias contidas nestas bases reguladoras ou na normativa de aplicación, ou que non conteñan a documentación necesaria, quedarán á disposición do órgano instrutor para que formule a proposta de resolución de desestimación, na cal se indicarán as causas desta.
En todo caso, non se admitirán a trámite e procederase a ditar a resolución de inadmisión e arquivamento das solicitudes que se presenten fóra do prazo establecido no artigo 3 da orde de convocatoria.
Artigo 16.
Resolución e notificación
1. O órgano instrutor formulará a proposta de resolución que será elevada á persoa titular da Consellería de Emprego, Comercio e Emigración.
2. A persoa titular da Consellería de Emprego, Comercio e Emigración, á vista da proposta formulada polo órgano instrutor, ditará a correspondente resolución que deberá estar debidamente motivada e expresará, cando menos, a actuación que se subvenciona e o seu custo, así como a subvención concedida e a súa contía ou, se é o caso, as causas da desestimación ou inadmisión.
Na resolución indicarase o importe previsto da axuda, expresado en equivalente bruto da subvención e, de ser o caso, o seu carácter de axuda
de minimis
en aplicación do Regulamento (UE) nº 2023/2831 da Comisión, do 13 de decembro de 2023, relativo á aplicación dos artigos 107 e 108 do Tratado de funcionamento da Unión Europea ás axudas
de minimis
(DOUE do 15 de decembro de 2023, serie L).
En ningún caso o importe das subvencións concedidas poderá superar o custo da actividade que desenvolverá a entidade beneficiaria ou, se é o caso, a porcentaxe máxima do investimento subvencionable legalmente establecida.
3. Toda vez que os requisitos para ser entidade beneficiaria desta axuda se deben cumprir con anterioridade á presentación da solicitude e que as obrigas de preceptivo cumprimento se recollen nestas bases no artigo 20, non é necesaria a aceptación expresa ou tácita da resolución regulada no artigo 21.5 da Lei 9/2007, do 13 de xuño, de subvencións de Galicia, e enténdese aceptada coa presentación da solicitude.
4. No caso de que unha solicitude de axuda comprenda varias actuacións subvencionables e non exista crédito suficiente para atendelas todas, poderase estimar parcialmente a solicitude e conceder a axuda para aquelas actuacións en que exista crédito, logo da aceptación da entidade solicitante.
De se produciren perdas do dereito ao cobramento noutras solicitudes ou de se levaren a cabo as ampliacións ou redistribucións de créditos a que se refiren os números 4 e 5 do artigo 1 da orde de convocatoria, poderanse atender na súa totalidade as solicitudes concedidas segundo o exposto no punto anterior, por orde de prelación.
5. A resolución será notificada individualmente ás persoas beneficiarias de acordo co establecido na Lei 39/2015, do 1 de outubro, do procedemento administrativo común das administracións públicas. Non obstante, e de conformidade co establecido no artigo 45.1.b) da mesma lei, poderase substituír a notificación individual pola publicación no
Diario Oficial de Galicia
.
6. O prazo máximo para resolver e notificar a resolución ás entidades interesadas será de catro meses contados a partir do día seguinte ao do remate do prazo de presentación de solicitudes. Se transcorre o prazo máximo para resolver sen que se dite resolución expresa, as entidades interesadas poderán entender desestimadas as súas solicitudes por silencio administrativo, de conformidade co artigo 23.5 da Lei 9/2007, do 13 de xuño, de subvencións de Galicia.
Artigo 17.
Réxime de recursos
As resolucións ditadas ao abeiro da correspondente orde de convocatoria porán fin á vía administrativa e contra elas poderán interpoñerse os seguintes recursos, sen prexuízo de que as entidades interesadas poidan exercer calquera outro que consideren procedente:
a) Recurso potestativo de reposición ante a persoa titular da Consellería de Emprego, Comercio e Emigración, no prazo dun mes contado a partir do día seguinte ao da notificación da resolución, se esta é expresa. Se a resolución non é expresa, a entidade solicitante e outras posibles persoas interesadas poderán interpor recurso de reposición en calquera momento a partir do día seguinte a aquel en que a resolución debería ter sido ditada.
b) Recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ao da notificación da resolución, se esta é expresa.
Artigo 18.
Modificación da resolución
1. Toda alteración das condicións tidas en conta para a concesión da subvención e, en todo caso, a obtención concorrente de subvencións ou axudas outorgadas por outras administracións ou entes públicos ou privados, nacionais ou internacionais, poderán dar lugar á modificación da resolución de concesión.
2. O órgano competente para a concesión da subvención poderá acordar a modificación da resolución por instancia da entidade beneficiaria sempre que se fundamente en circunstancia sobrevidas con posterioridade á resolución de concesión e que se cumpran os seguintes requisitos:
a) Que a modificación do proxecto estea comprendida dentro da finalidade das normas ou bases reguladoras.
b) Que se acredite a inexistencia de prexuízos a terceiros.
c) Que non concorran requisitos ou circunstancias que, debendo concorrer no momento en que se ditou a resolución, tiveron lugar con posterioridade a ela.
d) Que os novos elementos e circunstancias que motiven a modificación, de ter concorrido na concesión inicial, non supoñan a denegación da axuda ou subvención.
3. A entidade beneficiaria deberá solicitar a modificación con carácter inmediato ao seu acaecemento, mediante instancia dirixida á persoa titular da Consellería de Emprego, Comercio e Emigración acompañada da documentación acreditativa do cumprimento dos requisitos sinalados no punto anterior, cun límite de 2 meses antes da data de finalización do prazo de xustificación do investimento subvencionado, sen prexuízo do disposto no artigo 59 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
4. O acto polo cal se acorde ou se denegue a modificación da resolución será ditado polo órgano concedente despois da instrución do correspondente expediente, en que se dará audiencia ás entidades interesadas.
Artigo 19.
Renuncia
A renuncia á subvención, debidamente motivada, poderase facer por calquera medio que permita a súa constancia de acordo co establecido no artigo 94 da Lei 39/2015, do 1 de outubro, do procedemento administrativo común das administracións públicas.
A persoa titular da Consellería de Emprego, Comercio e Emigración ditará a correspondente resolución nos termos do artigo 21.1 da mesma lei.
Artigo 20.
Obrigas das entidades beneficiarias
Son obrigas das entidades beneficiarias:
a) Cumprir o obxectivo, executar o proxecto, realizar a actividade ou adoptar o comportamento que fundamenta a concesión da subvención.
b) Xustificar ante o órgano concedente o cumprimento dos requisitos e das condicións, así como a realización da actividade e o cumprimento da finalidade que determine a concesión ou o desfrute da subvención.
c) Someterse ás actuacións de comprobación que efectúe o órgano concedente ou a calquera outra actuación, sexa de comprobación e control financeiro, que poidan realizar os órganos de control competentes, tanto autonómicos coma estatais ou comunitarios, para o cal achegarán canta información lles sexa requirida no exercicio das actuacións anteriores.
d) Comunicar ao órgano concedente a obtención doutras subvencións, axudas, ingresos ou recursos que financien as actividades subvencionadas, especificando aquelas axudas
de minimis
obtidas, para os efectos de poder comprobar o cumprimento do límite cuantitativo a que fai referencia o artigo 1 destas bases reguladoras, así como a obtención de calquera aboamento ou desconto pola compra de bens ou pola contratación dos servizos para a execución do proxecto subvencionado. Así mesmo, comunicar a modificación das circunstancias que fundamentaran a concesión da subvención.
Esta comunicación deberá efectuarse no momento en que se coñeza e, en todo caso, con anterioridade á xustificación da aplicación dada aos fondos percibidos.
e) Acreditar con anterioridade á proposta de resolución de concesión, no caso que a entidade solicitante se opuxese ou denegase expresamente a autorización ao órgano xestor para que solicite de oficio estas certificacións, que se atopa ao día no cumprimento das súas obrigas tributarias e fronte á Seguridade Social, e que non ten pendente de pagamento ningunha outra débeda coa Administración pública da Comunidade Autónoma de Galicia nos termos previstos no artigo 11 da Lei 9/2007, do 13 de xuño, de subvencións de Galicia.
f) Manter os investimentos subvencionados coa axuda outorgada e a aplicación dos fondos recibidos durante un período de cinco anos desde a súa concesión.
g) Dispoñer dos libros contables, rexistros dilixenciados e demais documentos debidamente auditados nos termos exixidos pola lexislación mercantil e sectorial aplicable á entidade beneficiaria en cada caso.
Excepto aquelas entidades beneficiarias que pola normativa vixente estean exentas da obrigación de levar a cabo unha contabilidade, as entidades beneficiarias teñen a obrigas de acreditar que levan unha contabilidade separada ou un código contable adecuado para os gastos obxecto da subvención.
h) Adoptar as medidas de difusión contidas no número 3 do artigo 15 da Lei 9/2007, do 13 de xuño, de subvencións de Galicia, así como no artigo 20 do Decreto 11/2009, do 8 de xaneiro, de desenvolvemento da dita lei, e no artigo 21 destas bases reguladoras.
i) Proceder ao reintegro dos fondos percibidos nos supostos previstos no artigo 33 da Lei 9/2007, do 13 de xuño, de subvencións de Galicia.
j) Conservar os documentos xustificativos da aplicación dos fondos recibidos, incluídos os documentos electrónicos, en canto poidan ser obxecto de actuacións de comprobación e control.
k) En virtude do disposto no artigo 4 da Lei 1/2016, do 18 de xaneiro, de transparencia e bo goberno, as persoas físicas e xurídicas beneficiarias de subvencións están obrigadas a subministrar á Administración, ao organismo ou a entidade das previstas no artigo 3.1 da Lei 1/2016, do 18 de xaneiro, de transparencia e bo goberno, a que se atopen vinculadas, logo requirimento, toda a información necesaria para o cumprimento por aquela das obrigas previstas no título I da citada lei.
Artigo 21.
Obrigas específicas de publicidade
1. As entidades beneficiarias deberán dar a axeitada publicidade do carácter público do financiamento en todas as actuacións que deriven da execución do proxecto, en cumprimento do artigo 15.3 da Lei 9/2007, do 13 de xuño, de subvencións de Galicia.
En concreto, as entidades beneficiarias deberán facer constar o cofinanciación da Xunta de Galicia en todas as actuacións, actividades e materiais que formen parte do proxecto financiado ao abeiro desta orde de axudas, coa inserción da imaxe corporativa institucional básica da Xunta de Galicia, de conformidade co establecido do Decreto 112/2021, do 22 de xullo, polo que se aproba o uso dos elementos básicos da identidade corporativa da Xunta de Galicia. Igualmente deberase incluír a marca Comercio Galego, de acordo coas indicacións que constan na sede electrónica da Xunta de Galicia, onde estará dispoñible xunto cun modelo de cartel.
Estas medidas de difusión deberán adecuarse ao obxecto subvencionado, tanto na súa forma como na súa duración.
No caso dos concellos, durante a realización das obras, deberá instalarse unha placa explicativa, segundo o modelo do anexo VIII.
2. No inicio das actuacións de difusión-asesoramento-formación incluídas no proxecto, deberán ser comunicadas con antelación á Dirección Xeral de Comercio e Consumo para garantir, de ser o caso, a presenza dunha persoa representante da Xunta de Galicia.
3. O incumprimento desta obriga de publicidade producirá a perda do dereito ao cobramento total da subvención, así como o reintegro total das cantidades percibidas e a exixencia do xuro de mora correspondente desde o momento do pagamento da subvención, incluíndo a data en que se acorde a procedencia do reintegro.
Artigo 22.
Subcontratación
1. Enténdese que o beneficiario subcontrata cando concerta con terceiros a execución total ou parcial da actividade que constitúa o obxecto da subvención. Queda fóra deste concepto a contratación daqueles gastos en que teña que incorrer a entidade beneficiaria para a realización por si mesma da actividade subvencionada.
Para os efectos do establecido no artigo 27 da Lei 9/2007, do 13 de xuño, de subvencións de Galicia, permitirase a subcontratación do cen por cento das actividades subvencionadas.
2. Na xestión da contratación, as entidades locais, pola súa natureza xurídica, están sometidas ao ámbito subxectivo delimitado pola Lei 9/2017, de 8 de novembro, de contratos do sector público, polo que deberá respectar en todo caso as prescricións desa lei para os procedementos de contratación subvencionados por esta orde de axudas.
Será responsabilidade da entidade local beneficiaria o cumprimento da citada normativa de contratación pública, podendo o seu incumprimento dar lugar á perda do dereito ao cobramento total ou parcial e demais responsabilidades previstas na normativa de subvencións públicas.
3. Será de aplicación o disposto no artigo 27 da Lei 9/2007, do 13 de xuño, de subvencións de Galicia, e no artigo 43 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
Faise especial indicación de que as persoas ou entidades subcontratadas non poderán estar vinculadas coa entidade solicitante, salvo que concorran as seguintes circunstancias:
a) Que a contratación se realice de acordo coas condicións normais de mercado.
b) Que se solicite e conceda a súa previa autorización (a solicitude de autorización e a súa xustificación presentaranse xunto coa solicitude de subvención).
Artigo 23.
Xustificación da subvención
1. O pagamento da subvención quedará condicionado á presentación, na forma sinalada no artigo 8 da convocatoria, da documentación xustificativa da realización do investimento obxecto de subvención, segundo o modelo do anexo III, sendo a data límite de xustificación:
– Concellos:
Ata o 4 de decembro de 2026 para a contía da subvención concedida con cargo á anualidade 2026.
Ata o 12 de novembro de 2027 para a contía da subvención concedida con cargo á anualidade 2027.
Se por algún motivo debidamente xustificado a entidade local non pode xustificar no prazo indicado parte da subvención concedida con cargo á anualidade 2026, deberá comunicar esta circunstancia á Dirección xeral de Comercio e Consumo co fin de poder realizar un reaxuste de anualidades, sempre que exista crédito adecuado e suficiente.
A dita comunicación deberá realizarse cunha antelación mínima dun mes á data de finalización do prazo de xustificación.
– Federacións, asociacións de prazas de abastos e mercados, outras asociacións e cooperativas de vendedores/as de prazas de abastos: ata o 13 de novembro de 2026.
2. Concellos.
Xunto co anexo III, deberá presentarse a seguinte documentación:
a) Memoria debidamente asinada explicativa de cada unha das actuacións realizadas, que deberá incluír o orzamento desagregado e detallado do investimento realizado.
b) Xustificantes dos investimentos: os gastos xustificaranse mediante a presentación das facturas dos provedores, que deberán cumprir os requisitos establecidos no Real decreto 1619/2012, do 30 de novembro, polo que se aproba o Regulamento que establece as obrigas de facturación, e demais documentos de valor probatorio equivalente no tráfico xurídico-mercantil e con eficacia administrativa.
Cando a entidade beneficiaria non dispoña de facturas electrónicas para a xustificación da subvención, deberá achegar unha copia autentica electrónica dos documentos orixinais en papel, de acordo cos procedementos que establece a normativa vixente.
As facturas deberán estar emitidas dentro do período comprendido entre a data de inicio do proxecto e a data límite de xustificación do proxecto e identificadas segundo o disposto no anexo III debidamente asinado.
c) Xustificación dos pagamentos: acreditarase a través de transferencia bancaria, certificación bancaria ou extracto de pagamento comprendido entre a data de inicio do proxecto e a data límite de xustificación do proxecto. Nestes documentos deberán quedar claramente identificados o receptor e o emisor do pagamento. Non se admitirán os pagamentos en efectivo.
Así mesmo, non se admitirán como xustificantes os obtidos a través da internet se non están validados pola entidade bancaria ou dispoñen de códigos para a súa verificación por terceiros na sede electrónica da devandita entidade bancaria.
d) Anexo IV declaración doutras axudas, debidamente asinado.
e) Evidencia documental do cumprimento das obrigas en materia de información e publicidade (fotografías de carteis e placas) e da realización das actuacións de dinamización e publicidade e, se é o caso, a súa axeitada difusión a través da páxina web.
f) En caso de investimentos materiais:
– Se é o caso, proxecto técnico ou memoria técnica definitiva debidamente asinadas, documentos que non poderán variar substancialmente da memoria presentada coa solicitude, todo isto agás que a devandita documentación se achegara con anterioridade.
– Material fotográfico das actuacións realizadas.
g) En caso de diagnose de situación e uso do mercado, copia do documento resultante do traballo.
h) Nos demais casos, certificación acreditativa do investimento ou da adquisición dos equipamentos.
i) Certificación do órgano que ten atribuídas as facultades de control da legalidade, acreditativa do cumprimento da normativa de contratación pública vixente na tramitación do procedemento de contratación.
j) Certificación da intervención respecto da achega municipal comprometida para financiar o investimento.
k) Conta xustificativa integrada, con carácter xeral, pola documentación que se relaciona nos parágrafos seguintes e que incorporará, en todo caso, a certificación da intervención ou do órgano que teña atribuídas as facultades de control da toma de razón en contabilidade e do cumprimento da finalidade para a cal foi concedida a subvención.
A conta xustificativa conterá:
1º. Certificación expedida pola Secretaría da entidade local, co visto e prace do/da alcalde/sa ou presidente/a, relativa á aprobación polo órgano competente da conta xustificativa da subvención en que se faga constar, como mínimo, de forma detallada:
a. O cumprimento da finalidade da subvención.
b. Os distintos conceptos e contías correspondentes aos gastos totais soportados pola entidade beneficiaria imputables á actuación subvencionada coa seguinte relación: identificación do/da acredor/a, número de factura ou documento equivalente, certificación da obra, importe, data de emisión e data de recoñecemento da obriga polo órgano competente. Sen prexuízo do previsto na letra c) do artigo 10 do Decreto 193/2011, do 6 de outubro, polo que se regulan especialidades nas subvencións ás entidades locais galegas, non será exixible a remisión na conta xustificativa dos documentos relacionados no artigo 48.2.b) do Regulamento da Lei 9/2007, do 13 de xuño, de subvencións de Galicia, aprobado polo Decreto 11/2009, do 8 de xaneiro.
2º. Os documentos acreditativos dos gastos realizados con medios ou recursos propios e a indicación, de ser o caso, dos criterios de repartición dos custos xerais e/ou indirectos incorporados na relación a que se fai referencia na letra a).
3º. Unha relación detallada doutros ingresos ou subvencións que financiasen a actividade subvencionada con indicación do importe e da súa procedencia.
l) No caso de realización de actividades formativas, contido detallado do programa ou servizo, a súa duración, a relación de poñentes e o número e identificación das persoas participantes.
m) De ser o caso, os tres orzamentos exixidos de conformidade co previsto no artigo 29.3 da Lei 9/2007, do 13 de xuño, de subvencións de Galicia.
n) Anexo VI declaración responsable da existencia dun sistema de contabilidade separada ou código contable apropiado para todas as transaccións relacionadas co proxecto para o que se solicita a subvención, debidamente asinado.
ñ) Calquera outro documento que se requira na resolución de concesión da axuda.
3. Federacións, asociacións de prazas de abastos e mercados, outras asociacións e cooperativas de vendedores/as de prazas de abastos.
Xunto co anexo III, deberá presentarse a seguinte documentación:
a) Memoria debidamente asinada xustificativa do cumprimento do proxecto de dinamización e incentivación do consumo que deberá incluír, a lo menos, respecto a cada unha das actuacións realizadas:
– A denominación da actuación.
– A descrición individualizada, pormenorizada e detallada da actuación realizada con indicación da valoración dos resultados obtidos segundo os obxectivos xerais e específicos sinalados na memoria da solicitude.
– A localización e as datas da súa realización.
– O número e as características dos/das participantes e beneficiarios/as.
– O orzamento total do investimento con indicación das fontes de financiamento e, de ser o caso, a porcentaxe e contías achegadas por cada unha das partes.
b) Xustificantes dos investimentos:
Os gastos xustificaranse mediante a presentación das facturas dos provedores, que deberán cumprir os requisitos establecidos no Real decreto 1619/2012, do 30 de novembro, polo que se aproba o Regulamento que establece as obrigas de facturación, e demais documentos de valor probatorio equivalente no tráfico xurídico-mercantil e con eficacia administrativa.
Cando a entidade beneficiaria non dispoña de facturas electrónicas para a xustificación da subvención, deberá achegar unha copia dos documentos orixinais en papel, de acordo cos procedementos que establece a normativa vixente.
As facturas deberán estar emitidas dentro do período comprendido entre a data de inicio do proxecto e a data límite de xustificación do proxecto. Xuntarase relación nominativa de facturas, segundo o anexo III debidamente asinado, e o seu número de orde deberá coincidir co da relación do anexo II enviada xunto coa solicitude.
A xustificación dos pagamentos acreditarase a través de transferencia bancaria, certificación bancaria ou extracto de pagamento. Nestes documentos deberán quedar claramente identificados o receptor e o emisor do pagamento. Non se admitirán os pagamentos en efectivo.
Así mesmo, non se admitirán como xustificantes os obtidos a través da internet se non están validados pola entidade bancaria ou dispoñen de códigos para a súa verificación por terceiros na sede electrónica da dita entidade bancaria.
c) Para as actuacións de dinamización e fidelización, material fotográfico que evidencie a realización de cada unha das actividades segundo a descrición da memoria e que amose, de forma clara e inequívoca, o cumprimento das obrigas de publicidade do financiamento do proxecto de acordo co establecido nos artigos 20.h) e 21 destas bases reguladoras.
No caso de publicidade en medios de comunicación achegarase un dossier coa dita publicidade nos medios escritos e un certificado das emisións nos medios radiofónicos e audiovisuais asociadas a cada campaña. No caso de publicidade en redes sociais achegarase capturas de pantalla onde se evidencia a dita publicidade.
d) Certificación, do órgano que teña atribuídas as facultades, da aplicación dos fondos á finalidade para a que foron concedidos.
e) Anexo IV declaración doutras axudas, debidamente asinado.
f) Certificacións expedidas polos organismos competentes acreditativas de estar ao día no cumprimento das súas obrigas tributarias e coa Seguridade Social e de non ter pendente de pagamento ningunha débeda por ningún concepto coa Atriga, no caso que a entidade solicitante denegase expresamente a autorización ao órgano xestor para que solicite de oficio estas certificacións.
g) De ser o caso, os tres orzamentos exixidos de conformidade co previsto no artigo 29.3 da Lei 9/2007, do 13 de xuño, de subvencións de Galicia.
h) No caso da xerencia:
– Na modalidade de contrato laboral, nóminas da persoa xerente e xustificantes bancarios do seu pagamento. No caso de imputar gastos de Seguridade Social, relación nominal de traballadores (documento RNT) e relación de liquidación de cotizacións (documento RLC).
– Na modalidade de contratación de servizos externos, factura que indique o período de prestación do servizo.
i) Anexo VI declaración responsable da existencia dun sistema de contabilidade separada ou código contable apropiado para todas as transaccións relacionadas co proxecto para o que se solicita a subvención, debidamente asinado.
4. As ofertas presentadas e os provedores elixidos supoñen unha documentación vinculante para o desenvolvemento do proxecto da entidade beneficiaria, agás por causa debidamente xustificada non imputable á entidade solicitante.
5. Transcorrido o prazo indicado sen que a entidade beneficiaria presente a documentación solicitada, aplicarase o disposto no artigo 45.2 do Decreto 11/2009, do 8 de xaneiro.
6. Os órganos competentes da Consellería de Emprego, Comercio e Emigración poderán solicitar as aclaracións ou informes relativos á xustificación do investimento que consideren convenientes. No caso de que non sexan remitidos pola entidade beneficiaria dentro do prazo que se sinale, poderá entenderse que renuncia á axuda.
Artigo 24.
Pagamento final
Recibida a documentación xustificativa da subvención, os órganos competentes da Consellería de Emprego, Comercio e Emigración, antes de proceder ao seu pagamento, poderán realizar as actuacións de comprobación oportunas para verificar o cumprimento da actividade subvencionada.
Nas subvencións de capital superiores a 60.000,00 €, no seu cómputo individual, destinadas a investimentos en activos tanxibles, será requisito imprescindible a comprobación material do investimento polo órgano concedente e quedará constancia no expediente mediante acta de conformidade asinada tanto pola persoa representante da Administración como pola persoa beneficiaria, conforme o artigo 30 da Lei 9/2007, do 13 de xuño, de subvencións de Galicia.
O libramento da subvención aboarase mediante transferencia bancaria ao número de conta designado pola entidade beneficiaria.
As subvencións minoraranse proporcionalmente se o investimento xustificado é inferior ao orzamento que serviu de base para a resolución da concesión, sempre que estea garantida a consecución do obxecto. En caso de concorrencia con outras subvencións ou axudas, observarase o establecido no artigo 2 destas bases reguladoras.
Se o investimento xustificado non acada o 60 % do investimento subvencionado, será causa de perda total do dereito ao cobramento.
Artigo 25.
Incumprimento, reintegros e sancións
1. Nos supostos de falta de xustificación, de concorrencia dalgunha das causas previstas no artigo 33 da Lei 9/2007, do 13 de xuño, de subvencións de Galicia, ou de incumprimento das obrigas contidas nestas bases reguladoras, na convocatoria ou na demais normativa aplicable, así como das condicións que, se é o caso, se establezan na resolución de concesión, producirase a perda do dereito ao cobramento total ou parcial da subvención, así como o reintegro total ou parcial das cantidades percibidas e a exixencia do xuro de mora correspondente desde o momento do pagamento da subvención, incluíndo a data en que se acorde a procedencia do reintegro.
2. O procedemento para declarar a procedencia da perda do dereito ao cobramento da subvención e para facer efectiva a devolución a que se refire o punto anterior será o establecido no título II da Lei 9/2007, do 13 de xuño, de subvencións de Galicia.
3. Incumprimento parcial: sempre que se cumpran os requisitos ou condicións esenciais tomados en conta na concesión das axudas, a Dirección Xeral de Comercio e Consumo poderá apreciar un incumprimento parcial e deberá resolver sobre o seu alcance e, se é o caso, establecerá a obriga de reintegro.
Cando se trate de condicións referentes á contía ou conceptos da base subvencionable, o alcance do incumprimento determinarase proporcionalmente ao gasto deixado de practicar ou aplicado a conceptos distintos dos considerados subvencionables e, se é o caso, deberán reintegrarse as cantidades percibidas na dita proporción.
4. Incumprimento total: cando o cumprimento non acade o 60 % do investimento subvencionado, iniciarase o procedemento de perda de dereito ao cobramento total da axuda, coa obriga de reintegrar as cantidades percibidas no suposto de que se cobrase o anticipo solicitado.
5. Ás entidades beneficiarias das subvencións reguladas nestas bases reguladoras seralles de aplicación o réxime de infraccións e sancións previsto no título IV da Lei 9/2007, do 13 de xuño, de subvencións de Galicia, e no título VI do seu regulamento.
Artigo 26.
Devolución voluntaria da subvención
De acordo co establecido no artigo 64 do Regulamento da Lei 9/2007, do 13 de xuño, de subvencións de Galicia, aprobado polo Decreto 11/2009, do 8 de xaneiro, as entidades beneficiarias poderán realizar, sen o requirimento previo da Administración, a devolución total ou parcial da subvención concedida, mediante o seu ingreso na conta de Abanca ES82 2080 0300 87 3110063172, en concepto de devolución voluntaria da subvención.
En todo caso, a entidade beneficiaria deberá presentar ante o órgano concedente copia xustificativa da devolución voluntaria realizada, en que conste a data do ingreso, o seu importe e o número do expediente e denominación da subvención concedida.
Artigo 27.
Control
A Consellería de Emprego, Comercio e Emigración poderá levar a cabo as actividades de inspección que considere oportunas para controlar o cumprimento da subvención.
Alén do anterior, a subvención estará sometida á función interventora e de control financeiro exercido pola Intervención Xeral da Comunidade Autónoma nos termos que establece o título III da Lei 9/2007, do 13 de xuño, de subvencións de Galicia.
Así mesmo, estará sometida ás actuacións de comprobación previstas na lexislación do Tribunal de Contas e do Consello de Contas, así como, se é o caso, aos servizos financeiros da Comisión Europea e do Tribunal de Contas Europeo.
Artigo 28.
Medidas antifraude, corrupción e conflito de intereses
1. Son de aplicación a este procedemento o Plan xeral de prevención de riscos de xestión e medidas antifraude da Xunta de Galicia, o Plan de prevención de riscos de xestión e medidas antifraude da Consellería de Emprego, Comercio e Emigración e o Plan específico de prevención de riscos de xestión e medidas antifraude da Dirección Xeral de Comercio e Consumo, que poden consultarse nas seguintes ligazóns:
https://ficheiros-web.xunta.gal/transparencia/codigo-etico/plan-prevencion-riscos-medidas-antifraude-gal.pdf
https://ficheiros-web.xunta.gal/transparencia/plans/antifraude/emprego-comercio-emigracion/plan-antifraude-conselleria-ece-2024.pdf
https://ficheiros-web.xunta.gal/transparencia/plans/antifraude/emprego-comercio-emigracion/plan-especifico-antifraude-dxcc.pdf
2. A Dirección Xeral de Comercio e Consumo empregará como canle de denuncias o sistema posto en funcionamento, á disposición da cidadanía, a partir do 1 de xaneiro de 2022, no Sistema integrado de atención á cidadanía, onde os cidadáns poden denunciar calquera irregularidade ou conduta de fraude na seguinte ligazón: https://transparencia.xunta.gal/canle-de-denuncias
A presentación de denuncias nesta canle, que precisará da identificación electrónica da persoa denunciante para evitar suplantacións ou denuncias automatizadas, será tratada pola Administración autonómica garantindo o anonimato da persoa denunciante, de xeito que os órganos que deban investigar a denuncia non coñezan a identidade do denunciante.
A canle, ademais de pola cidadanía, poderá ser utilizada polos empregados públicos para presentar medidas de mellora dos procedementos ou das accións antifraude. Tamén na canle se poderán denunciar incidencias que sexan realizadas por empresas ou por beneficiarios de subvencións.
No punto de acceso electrónico á canle de denuncias, situado en SIACI, figurará unha declaración da Xunta en que constará expresamente que, con independencia da necesaria identificación electrónica para a presentación da denuncia, os datos serán tratados anonimizadamente mediante tecnoloxías de información para garantir a indemnidade da persoa denunciante e evitar calquera tipo de eventual represalia sobre ela, en termos semellantes aos establecidos na directiva europea.
A xestión da canle de denuncias corresponderá á Dirección Xeral de Simplificación Administrativa e do Patrimonio.
3. A investigación e tratamento das denuncias presentadas axustarase ao disposto nos puntos 2.3.2 e 2.3.3 do Plan xeral de prevención de riscos de xestión e medidas antifraude da Xunta de Galicia.
4. Así mesmo, en relación co reforzo de mecanismos para a prevención, a detección e a corrección da fraude, a corrupción e os conflitos de intereses, as unidades tramitadoras e os órganos competentes para instruír e resolver estas axudas, deberán asinar electronicamente unha declaración de ausencia de conflito de intereses (DACI) da que quedará constancia no expediente. Esta formulación realizarase unha vez coñecidas as persoas/entidades solicitantes.
Artigo 29.
Publicidade
1. No prazo máximo de tres meses contados desde a data de resolución da concesión publicarase no
Diario Oficial de Galicia
a relación das subvencións concedidas con indicación da norma reguladora, a entidade beneficiaria, o crédito orzamentario, a contía e a finalidade da subvención.
Non obstante o anterior, cando o importe das subvencións concedidas, individualmente consideradas, sexa de contía inferior a 3.000,00 € non será necesaria a publicación no
Diario Oficial de Galicia
, que será substituída pola publicación das subvencións concedidas na páxina web da Consellería de Emprego, Comercio e Emigración.
2. As entidades beneficiarias quedan informadas da existencia do Rexistro Público de Subvencións e dos aspectos previstos na Lei orgánica 3/2018, do 5 de decembro, de protección de datos persoais e garantía dos dereitos dixitais, segundo o establecido no artigo 14, letra ñ), da Lei 9/2007, do 13 de xuño, de subvencións de Galicia.
Así mesmo, a solicitude para ser beneficiaria da axuda levará implícita a autorización, no suposto de que se conceda a axuda solicitada, para a inscrición no Rexistro Público de Axudas, Subvencións, Convenios e Sancións dependente da Consellería de Facenda e Administración Pública, dos datos facilitados á Xunta de Galicia na súa solicitude.
Artigo 30.
Remisión normativa
Para todo o non previsto nestas bases reguladoras aplicarase o previsto na Lei 9/2007, do 13 de xuño, de subvencións de Galicia; no Regulamento desta lei, aprobado polo Decreto 11/2009, do 8 de xaneiro; na Lei 39/2015, do 1 de outubro, do procedemento administrativo común das administracións públicas; no texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro e na lei de orzamentos xerais da Comunidade Autónoma de Galicia vixente na anualidade. No caso das asociacións, federacións e cooperativas estarase ao disposto no Regulamento (UE) nº 2023/2831 da Comisión, do 13 de decembro de 2023, relativo á aplicación dos artigos 107 e 108 do Tratado de funcionamento da Unión Europea ás axudas
de minimis
e no resto de normativa que resulte de aplicación.
1. Características xerais do
marketplace.
1º. Desenvolvemento propio de
marketplace
en propiedade con programación a medida ou cun software de xestor especializado en
marketplace
ou con soporte multitenda nativo, non baseado en plugins.
2º. O deseño deberá adaptarse a múltiples dispositivos, resolucións e pantallas e permitir unha visualización correcta desde todos eles.
3º. O peso das imaxes debe ser inferior a 350 KB e a resolución máxima será de 72 dpi.
4º. As páxinas deberán contar con optimización para SEO, incluíndo especificamente:
a. Configuración das metaetiquetas de título e descrición segundo as boas prácticas establecidas polos buscadores.
b. Arquivo robots.txt optimizado e mapa do sitio sitemap.xml.
c. Que non existan ligazóns rotas ou erros 404 ou 500.
d. No caso dunha web multiidioma, contar coas etiquetas canonical correspondentes.
e. As imaxes deberán ter o atributo descritivo Alt.
f. Non poderá existir contido duplicado.
5º. Dispor dun carro da compra en que poder realizala.
6º. Incorporar unha pasarela de pagamentos para finalizar as compras de xeito completamente en liña.
7º. Os prezos e información sobre envíos teñen que ser correctamente configurados e indicados de acordo co contrato que teña a/o propietaria/o do
marketplace
coa/s empresa/s de servizo de mensaxaría.
8º. Que exista unha páxina específica para a/o comerciante dentro do
marketplace
.
9º. Que estea visible para o/a comprador/a final a información de contacto do/da vendedor/a para poder executar os seus dereitos de consumo e protección de datos, engadidos enlaces a redes sociais, páxina web (se dispón dela) e a listaxe de produtos ofertados por ese/a vendedor/a.
10º. As/os comerciantes deberán dispor dun panel de control desde o que xestionar as súas vendas e obter información e estatísticas das vendas realizadas.
2. Características das fichas de produto.
• Facilitar un titorial ás/aos comerciantes para que poidan crear eles mesmos as fichas de produto e que estas cumpran cos seguintes requisitos:
• O peso das imaxes debe ser inferior a 350 KB e a resolución máxima será de 72 dpi.
• Descrición dos produtos de polo menos 300 palabras.
• Mínimo de 2 imaxes por produto, agás para aqueles que pola súa natureza non procedan das imaxes, como o caso de produtos dixitais ou cursos.
• Estar organizados por categorías e etiquetas.
3. Características do aloxamento:
a) A/o propietaria/o do
marketplace
debe dispor de acceso ao aloxamento no hosting ou servidor en que estea situada/o.
b) Aloxamento web dentro da Unión Europea.
c) Aloxamento web que permita unha velocidade de carga acorde cos requisitos actuais de Google.
d) Contar con certificado seguro SSL para o
marketplace
(https).
4. Condicións legais:
• Cumprir con toda a lexislación vixente xeral e en materia de consumo.
• Engadir a información legal en materia de consumo accesible, completa e doada de atopar (prezos, envíos, devolucións, reclamacións, etc.).
• Os prezos deben estar indicados segundo unidade de medida (prezo por kg, prezo por litro...), e debe especificarse se os impostos están engadidos ou non.
• Dispor dunha páxina co aviso legal, identificando a/o responsable da explotación do
marketplace
e conforme a lexislación vixente.
• As cookies cuxa instalación automática non está permitida por lei, non poderán instalarse sen o permiso expreso da/do usuaria/o da web.
• Dispor dunha páxina coa información de privacidade segundo a lexislación vixente.
• Incorporar calquera outra páxina con información legal que sexa necesaria para cumprir coa lexislación vixente no momento da creación do
marketplace
.
Características:
1. Dimensións mínimas:
Alto: 157,5 cm.
Ancho: 210 cm.
2. Materiais:
Empregaranse lamas de chapa de aceiro galvanizado de 1,2 mm de espesor e de 17,50 cm de altura. Para obras de investimento inferior a 50.000,00 € non será preciso o uso de aceiro galvanizado.
3.Texto:
Empregarase a tipografía Xunta Sans en cor branca con referencia pantone white/RGB 255,255,255 sobre un fondo azul, pantone 7461 C/RGB 0,123,196.
O título da actuación non superará as dúas liñas e a altura do texto non será superior a 2/3 da altura do texto do logotipo da Xunta de Galicia. O tamaño de texto recomendado é 235 pt.
Os datos da obra terán unha altura de texto non superior a 1/2 da altura do título. O tamaño de texto recomendado é 110 pt.
4. Logos e marxes:
O logo Xunta de Galicia ocupará o ancho do soporte cunha marxe ao seu redor da metade do ancho do escudo.
A altura do logo do concello será, como máximo, o 60 % da altura do logo Xunta de Galicia.
5. Datos do orzamento e da subvención:
Os datos do orzamento subvencionable e da subvención concedida serán os indicados na notificación de concesión da subvención.